3 މާރޗް 2019 | އާދީއްތަ 12:23 3,244\nކާކު...." ކުއްލިއަކަށް މީހަކު ފަހަތުން އަހަރެންގެ ދެ ލޮލުގައި އަތް އެޅުމާ އެކު ދިޔައީ ސިއްސައިގެންނެވެ.\nހިތަށް ބިރުވެރިކަމެއް ވެރިވީ ގޭގައި އެކަކު ވެސް ނެތުމުންނެވެ. ނީލާ ވީ ޑިއުޓީގައެވެ. އޭނާ ދެން އަންނާނީ ރޭގަނޑު 8 ގެ ފަހުންނެވެ. އާތިފް ވެސް ވީ ބޭރުގައެވެ.\n"ދެން ދޫކޮށްލަންވީ އިނގޭ... ކާކުހޭ؟ އަހަރެން ރުޅި ވެސް އައެވެ.\nނަމަވެސް އެ މީހަކު ދޫކޮށްލާކަށް ހިޔާލެއް ނުކުރިއެވެ. އެއީ ފިރިހެން ވަންތަ އަތެކެވެ. ދިގު އިނގިލިތަކެކެވެ. ވާތުގައި އަނގޮޓިއެކެވެ. ނިޔަފަތިތައް ހުރި ކަނޑާފައެވެ. ލިބުނު ކުޑަކުޑަ ސިކުންތުކޮޅުގެ ތެރޭގައި ވެސް އެ އަތް އަހަރެން ހިތުދަސްކޮށްލީމެވެ. ޔަގީނުން ވެސް އެއީ ކާކުކަން އެނގިއްޖެ ނަމަ ދެ ވަނަ ފަހަރަށް އެ މީހެއްގެ މޫނު ނުފެނުނަސް އެ އަތުގެ ވެރިޔާ ދެނެގަންނަން އެއްވެސް ދައްޗެއް ކުރިމަތިނުވާނެ ވަރަށް އަހަރެން އެ އަތުގެ ނާރުތައް ދެނެގަތީމެވެ.\nނަމަވެސް ހިފަހައްޓާފައި ހުރިލެއް ބާރުކަމުން އެ އަތު ތެރެއިން ދެމިގަންނަށް އަހަންނަށް ފަސޭހައެއް ނުވާނެކަން އެނގެއެވެ. ނަމަވެސް ކުރެވެން ހުރި ކަމެއް އަހަރެން ވެސް ކުރީމެވެ.\nއަހަރެން އިނނީ ސޯފާގައި ޓީވީއަށް ގެއްލިފައެވެ. ގޭގައި މީހަކު ނެތުމުންނާއި ކުރާނެ އިތުރު ކަމެއް ވެސް ނެތުމުންނެވެ. އަދި ޓީވީއަކީ މީގެ ކުރިން އަހަރެންގެ ނަސީބުގައި ހުރި އެއްޗެއް ނޫނެވެ. އެހެން ކަމުން ފާއިތުވި ހުރިހާ ދުވަހަކަށް ވާވަރަށް ޓީވީ ބަލަން އަހަރެން ބޭނުމެވެ.\nކުޑަހިތްވަރަކާ އެކު އަހަރެން އެ މީހާގެ އެއް އަތް ނައްޓުވާލީމެވެ. މަޑުމަޑުން އެ އަތް ލޯމަތިން ނައްޓުވާލައި އަނގަޔާ ހަމައަށް ގެނައިމެވެ. އޭރު ވެސް އެނބުރެލާނެ ފުރުސަތެއް އަހަންނަކަށް ނުލިބުނެވެ. އެ މީހަކު ހުރީ ވަރަށް ހިނި އައިއްސަކަން އަހަންނަށް ޔަގީނެވެ. ހިފަހައްޓައިގެން ހުރި ހިނިގަނޑުގެ ކުކުރުން ކުޑަކޮށް ބޭރުވުމުން އެކަން އަހަންނަށް އެނގުނެވެ. އަނގަޔާ ހަމައަށް އަތުގެ ކުޑަވާ އިނގިލި އައުމާ އެކު އެޅުނު އެންމެ ބާރަކަށް އަހަރެން ދަތް އެޅީމެވެ. އޭރު ހަމަ ރަނގަޅަށް ވެސް އަހަރެން ހުރީ ރޮވިފައެވެ.\n"އައްދޯއި!" އެ އަޑާ އެކު އެ މީހާގެ އަނެއް އަތް ވެސް އަހަރެންގެ ލޯމަތިން ނެއްޓުނެވެ. ހަމަ އެއާ އެކު ބޮލުގެ ފުއްކިބައިގައި އެއްޗަކުން މީހަކު ޖެހިހެން ހީވިއެވެ. ވަރަށް ބާރަށެވެ. އަހަރެން ދަތް އަޅައިގެން އޮތް އިނގިލި އަނގައިން ނެޓުނެވެ. އަހަރެން ދިޔައީ ގޮނޑިން އެއްލިގެންނެވެ. އަނގަވަތަށް ވެއްޓެއް ދިޔައިރު ކުރިމަތީގައި ހުރި ކޮފީ ޓޭބަލްގައި އަހަންނަށް ހިފެހެއްޓުނީ ހަމަ ނަސީބަކުންނެވެ. ނޫން ނަމަ ބޯޖެހޭނީ އެ ބިއްލޫރި މޭޒުގައެވެ. އަހަންނަށް ބޮޑު އަނިޔެއް ނުވީ ހަމަ ކިރިޔާއެވެ.\n"އާހް... ހާދަ ތަދުވެއްޖެއޭ!" އެއީ އާތިފްގެ އަޑެވެ.\nފަހަތަށް އެނބުރި ބަލައިލި އިރު އާތިފްގެ ދެލޯ ހުރީ ރަތްވެ ފެންކަޅިވެފައެވެ. އަހަރެން ދަތް އެޅުމުން ތަދުވެގެން ނުވަތަ އައިސްފައި ހުރި ރުޅިންނެވެ. އޭނާ އަތް ހޫރަމުން ފްރިޖާ ދިމާއަށް ދިޔައެވެ. " އަޅެ.. ސޮރީ! އާތިފް ކަމެއް ނޭނގޭ...،" އާތިފްގެ އަތުން އަހަރެންގެ ފުއްކިބައިގާ ޖެހި ނަމަވެސް ވީ ތަދަށް ވުރެ އާތިފްގެ އަތުގައި ބާރަށް ދަތް އެޅުނީތީ އަހަރެން މާ ދެރަވިއެވެ. އާތިފް އެހާ ރުޅި އައިސްފައި ހުރީތީ އަދި އިހުނަށް ވުރެ ވެސް އަހަރެން ބިރުގަތެވެ. ރަހުމަތްތެރިކަން އުފެދިފައިވީ ނަމަވެސް މީގެ ކުރިން އަހަރެމެން އެކަހަލަ ސަމާސާއެއް ނުކުރަމެވެ. ހަމަ އެކަނި ދެއްކީ ވާހަކައެވެ. އެފަދަ ގޮތަކަށް އާތިފް އަހަރެންގެ ހަށިގަނޑުގައި ބީހުނު މިއީ ފުރަތަމަ ފަހަރެވެ. މީގެ ދުވަސްކޮޅެއް ކުރިން ފިހާރަ ތެރެއަށް އަހަރެން ވެއްޓުނު އިރު އާތިފް އަހަރެން ހިފެހެއްޓުން އެއީ ބީހުމެއް ކަމުގައި އަހަރެން ނުބަލަމެވެ.\nއާތިފް އިތުރު ބަހެއް ނުބުނެއެވެ. އޭނާ ހުރީ ރުޅި އައިސްފައިކަން އަހަންނަށް ޔަގީންވީ އެހެންވެއެވެ. އަހަރެންގެ ބޮލުގައި އޭނާ ޖެހީ ވަރަށް ތަދުވީމަކަން ޔަގީނެވެ. އެހެން ނަމަ އޭނާއަކީ އަންހެނަކަށް އަނިޔާކުރާނެ މީހެއް ނޫނެވެ. އޭނާގެ ވާހަކަތައް އެއަށް ވުރެ މާ އޯގާތެރިއެވެ. ބަސްތަކުގައި މަޑުމައިތިރިކަން ހުރެއެވެ. ގޭތެރޭގައި ނީލާއާ އެކު ވެސް އޭނާ ފެންނަނީ ވަރަށް ލޯބިން އުޅޭ މަންޒަރެވެ. ވާހަކަ ދައްކަނީ ވެސް އޯގާތެރިކަމާއެކުއެވެ. ސަކަ މިޒާޖެއްގެ ވެރިއެކެވެ. އެހެން މީހުންނަށް ހިނިތުންވުން ގެނެސްދިނުމަކީ އޭނާގެ ހުނަރެކެވެ. ފްރިޖުން އައިސްކިއުބެއް ނަގައި އޭނަ ކުޑަވާއިނގިލީގައި ޖައްސާ ބާރަށް ހިފަހައްޓައިގެން ކާމޭޒުކައިރީގައި ހުރި ގޮނޑީގައި ހަމަޖެހިލިއެވެ. އަދިވެސް އޭނާ އިނނީ އިސް ދަށަށް ޖަހައިގެންނެވެ. ބަހެއް ނުބުނެއެވެ.\n"ސޮރީ...." އަހަރެން އަނެއްކާ ވެސް އާތިފްގެ ކިބައިން މައާފަށް އެދުނީމެވެ.\nއާތިފްގެ އަތް ޒަހަމްވެފައިވޭތޯ ބަލަން އަހަރެން ބޭނުންވިއެވެ. ނަމަވެސް ކައިރިއަށް ދިއުމުގެ ބަދަލުގައި އަހަރެން އަނެއްކާ ވެސް ސޯފާގައި އިށީނނީމެވެ. ނަމަވެސް މި ފަހަރު އިށީނނީ އާތިފް ފެންނަ ގޮތަށެވެ. އިތުރު ވާހަކައެއް ދައްކާކަށް އަހަންނަކަށް ނުކެރުނެވެ. އާތިފް އިން ގޮތުންނެވެ.\nއެހެން އިރުކޮޅަކު އިނނުމަށް ފަހު އާތިފް ތެދުވިއެވެ. އަދި ދިޔަ ގޮތަށް ގޮސް ކޮޓަރިއަށް ވަދެ ވަރަށް ބާރަށް ދޮރު ޖެހިއެވެ. އަހަރެން ވަރަށް ދެރަވިއެވެ. އާތިފްގެ ފަހަތުން ކޮޓަރިއަށް ވެދެ އަތަށް ވީގޮތް ބަލަން އަހަރެން ބޭނުންވިއެވެ. ރަހުމަތްތެރިއަކު ރުޅި އައިސްފިނަމަ އަހަރެން ވަރަށް ދެރަވާނެއެވެ. ޒުއްބަ ވެސް ބައެއް ފަހަރު އެކި ކަންކަމުގައި ރުޅި މޫނު ދައްކާނެއެވެ. ހާއްސަކޮށް އަހަރެން ލައްވާ ކަމެއް ކުރުވަން ބޭނުން ނަމަ އޭނާ ގެންގުޅޭ އުކުޅަކީ އެއީއެވެ. ރުޅި އަންނަ ކަމަށް ހެދުމުން އެ ކަމެއް އަހަރެން ކުރާނެކަން އޭނާ އަށް ޔަގީން ވަނީއެވެ. މީހަކު އަހަރެން ދެކެ ރުޅިއައުމަކީ އަހަރެން އެއްވެސް އިރެއްގައި ބޭނުން ގޮތެއް ނޫނެވެ. ދައްތަ ގޭގައި ވެސް އުޅުނީ އެންމެންގެ ވެސް ހިތް ރުއްސައިގެންނެވެ. ދައްތަ ރުޅި އަންނަ ފަދަ އެއްވެސް ކަމެއް އަހަރެން ނުކުރަމެވެ. ގައިމު ވެސް ނުކޮށް ވޭތޯ ވަރަށް މަސައްކަތްކުރަމެވެ. ނަމަވެސް އެއްވެސް ސަބަބެއް ނެތި ވެސް ދައްތަ ހުންނާނީ ރުޅި އައިސްފައެވެ.\nކިތަންމެ ބޭނުންވި ނަމަވެސް އަހަރެން ކޮޓަރިއަކަށް ނުދަމެވެ. އެކަމާ ވިސްނަން އެތައް އިރަކު އަހަރެން އިނނީމެވެ.\n"ކޮބާ ނީޝް ނިދީތަ؟" އެ ފިކުރަށް ގެއްލިފައި އިންދާ ނީލާ އައިސް ގެއަށް ވަން އިރު ވެސް އަހަންނަކަށް ނޭނގެއެވެ. ނީލާ އަށް ޖަވާބު ދިނުމަށް ފަހު އަހަރެން އަވަސްވެގަތީ ކާން ހެދުމަށެވެ. ނީލާ ގޮސް ވަނީ ކޮޓަރިއަށެވެ.\n"އާތިފަށް ކިހިނެއްވެފަ އެ އޮތީ. ދެންމެތަ ގެއަށް އައީ. ގޮވާ، ގޮވާ ވެސް އަނގަޔަކުން ނުބުނި،" ކުޑަ އިރުކޮޅެއް ފަހުން ފްރެޝް ވެލައިގެން ނީލާ ކޮޓަރިން ނުކުތުމާ އެކު ސުވާލުތައް އޮއްސާލިއެވެ.\nއެ ސުވާލުތަކަށް އަހަރެން ދޭނީ ކޮން ޖަވާބެއް ހެއްޔެވެ؟ އާތިފް އެ އޮތީ އޭނާގެ އަތުގައި އަހަރެން ދަތް އެޅުމުން އެކަމާ ރުޅި މޫނު ހަދައިގެންނޭ ނީލާ ކައިރީގައި އަހަރެން ބުނާނީ ކިހިނެއް ހެއްޔެވެ؟ އެހެން ބުނެފި ނަމަ ދެން ކުރިމަތިވާނެ ސުވާލުތައް މާގިނަ ވާނެއެވެ. އާތިފް އަތުގައި އަހަރެން ދަތް އަޅަންޖެހޭ ސަބަބެއް ނީލާއަކަށް ނުވިސްނޭނެއެވެ. ގޭގެ ވެރިމީހާ އާއި ގޭގައި ގެންގުޅެން ގެނެސްފައި ހުރި ކުއްޖަކާ އެފަދަ ސަމާސާއެއް ކުރަންޖެހޭނެ އެއްވެސް ސަބަބެއް ނޯންނާނެއެވެ. އާތިފް އާއި އަހަރެން މިއީ ދެ އެކުވެރިންކަން ނީލާއަކަށް ނޭނގޭނެ ނޫން ހެއްޔެވެ؟ އެނގޭ ނަމަ ޔަގީނުން ވެސް އެ ގޭގައި އަހަރެން ނުބަހައްޓާނެއެވެ.\n"އާތިފް ދުރުވީ ކޮން އިރަކު ކަމެއް ނޭނގޭ. އަޅުގަނޑު ނީޝް ގޮވައިގެން ކޮޓަރީގައި އުޅެނިކޮށް ކަމަށް ވެދާނެ ދުރުވީ،" ކިތަންމެ ބޭނުން ނުވިޔަސް އަދި ކުރާ ހިތްނުވާ ކަމަކަށް ވިޔަސް މި ފަހަރު ދޮގެއް ހަދަން އަހަންނަށް މަޖުބޫރުވިއެވެ.\nނީލާ އައުމުގެ ކުރިން އަހަރެން ގާތްގަނޑަކަށް ކާން ހަދާ ނިންމާލައިފީމެވެ. ނަމަވެސް ސިޓިން ރޫމާ ހަމައަށް އައުމަށް ފަހު ކާމޭޒު ދޮށުގައި އިށީނނުމުގެ ބަދަލުގައި ނީލާ އަނެއްކާ ވެސް އެނބުރި މިސްރާބު ޖެހީ ކޮޓަރިއަށެވެ. އިންތިޒާރުގައި އަހަރެން އިނނީމެވެ. ފަނަރަވަރަކަށް މިނިޓު ވެއްޖެއެވެ. ނީލާގެ ޚަބަރެއް ނުވެއެވެ. ފަހަރުގައި ފެންވަރަނީ ކަންނޭނގެއެވެ. ނޫނެކެވެ. އޭނާ ނުކުތީ މޫނު ދޮވެ ރީތިވެގެންނެވެ. ދެން އަލުން އެނބުރި ފެންވަރަންވީ ކީއްވެހެއްޔެވެ؟ ފެންވަރާ ނަމަ އޭނަ ފެންވަރާނީ ކައިގެންކަން ޔަގީނެވެ. ހުންނާނީ ވަރަށް ބަނޑުހައިވެފައެވެ.\nތިރީހަކަށް މިނިޓުވެއްޖެއެވެ. އަނެއްކާ ނީލާ ގޮސް ނިދީބާއެވެ؟ ބްރޭކް ގަޑި ހަމަވަނީއެވެ. ނީލާ ޑިއުޓީއަށް ދާންޖެހޭނެއެވެ. ނީލާއަށް ގޮވަންވީ ހެއްޔެވެ؟ ދެ ހިޔާލެއްގައި އިނދެ އަހަރެން ތެދުވީމެވެ. ކޮޓަރީގެ ދޮރުގައި ޓަކި ޖަހާލުމުގެ ނިޔަތުގައެވެ. ނަމަވެސް ދެމަފިރިން އުޅެނިކޮށް އަހަރެން ގޮސް ޓަކި ޖެހުމުން ވާނީ ކިހިނެއް ހެއްޔެވެ؟ ކޮންމެ ގޮތެއް ވިޔަސް ހެޔޮކަމަށް އަހަރެން ކޮޓަރިއާ ދިމާއަށް ހިނގައިގަތީމެވެ. އަހަރެމެންގެ ކޮޓަރި އާއި ނީލާގެ ކޮޓަރީގެ ދޮރު ހުންނަނީ ޖެހިގެންނެވެ. އެހެން ކަމުން ނީލާގެ ޚަބަރެއް ވޭތޯ ބެލުމަށް ކުޑަކޮށް ދޮރާ ކައިރިއަށް ޖެހިލީމެވެ. އަޑު އިވޭ ނަމަ ޓަކިޖަހާނީއެވެ. އަޑެއް ނީވޭ ނަމަ އަދި އިހަށް މަޑުކޮށްލާނީއެވެ.\nޓަކިޖެހުމުގެ ބަދަލުގައި އަހަރެން ކުޑަކޮށް ކަންފަތް ދޮރާ ކައިރިކޮށްލީމެވެ. ޔަގީނުން ވެސް ނީލާ ނުނިދައެވެ. މެދުކެނޑުމެން ނެތި އަޑެއް އިވެމުން ދިޔައެވެ. ނަމަވެސް ޔަގީނުން ވެސް އެއީ ވާހަކަ ދައްކާ އަޑެއް ނޫނެވެ. އެއީ މީހެއްގެ "އާހް"ގެ އަޑެވެ. މީހެއްގެ ގިސްލުމުގެ އަޑުހެން ވެސް ހީވެއެވެ.\n"ޕްލީޒް...ބާ...." އިވުނު އަޑަކުން އަހަރެން ދިޔައީ ފަހަތަށް އެއްލިގެންނެވެ.\nއަވަސް އަވަހަށް ޖެހިގެން ހުރި ކޮޓަރިއަށް އަހަރެން ވަނީމެވެ. ހިނިވެސް އައެވެ. ލަދުވެސް ގަތެވެ. އިރުކޮޅަކު ކޮޓަރީގައި އެހެން ހުރުމަށް ފަހު އަހަރެން ފާހަނައަށް ވަނީމެވެ. ފާހަނާ ތަށިމަތީގައި އިންއިރު ވެސް އަހަންނަށް ނީލާގެ "އާހް"ގެ އަޑު އިވޭ ކަހަލައެވެ. ހަށިގަނޑުގައި ހީބިހި ނަގައިގަތެވެ. ދެ މީހެއްގެ އެހާ "ޕްރައިވެޓް" ވަގުތުކޮޅެއް އަހަންނަށް އަޑުއިވުމުން ހިތަށް ފާޑުފާޑުގެ އެއްޗެއްހި އެރިއެވެ.\n"އެކަން ކުރަން ވެސް ވަކި ގަޑިއެއް ނޯވޭތަ؟ އަހަރެން ހިތާ ހިތާ ދުވާލުކޮށްލީމެވެ. އަހަރެން އެކަމާ ވިސްނަނީ ކީއްކުރަން ހެއްޔެވެ؟\nފާހަނައިން ނުކުމެ ވެސް އަހަރެން އިރުކޮޅަކު ކޮޓަރީގައި މަޑުކުރީމެވެ. ދެން ނުކުންނާނީ ނީލާ ވެސް ނުކުންނަހާ އިރު ކޮށްފައެވެ. އެ މީހުންގެ އެ ވަގުތުކޮޅު ނީމޭނީ ކޮން އިރަކުންބާއެވެ؟ ނުވައެއް ޖަހަން ކައިރިވެފައި ވަނިކޮށް ތަށިތައް ތަޅުވާ އަޑުއިވިއްޖެއެވެ. ނީލާ ނުކުތީއެވެ. އަހަރެން ވެސް އިސްދަށަށް ޖަހައިގެން ބޭރަށް ނުކުތީމެވެ. ނީލާއާ ހަތަރު ކަޅި ހަމަކުރަން ލަދުން ހުރެއެވެ.\n"މާލަސްވެއްޖެއެއްނު. އާތިފްއަށް ގޮވަން ދިޔަގޮތަށް މަށަށް ވެސް ނިދުނީ. ދެންމެ ކުއްލިއަކަށް ހޭލެވުނީ. ކީއްވެ ގޮވާނުލީ،" ނީލާ އެހެން ބުނުމުން އަހަރެން އިސް އުފުލާ ބަލައިލީމެވެ.\nނޫނެކެވެ. ނީލާ ކަނޑައެޅިގެން ހެދީ ދޮގެކެވެ. އޭނާ ހުރީ ދެންމެ ހޭލި މީހަކަށް ވުރެ މާ ތާޒާކޮށެވެ. ހީވާ ގޮތުން ފެން ވަރައިގެންނެވެ. ލޮލުގައި ނިދީގެ އަސަރު ނެތަސް ޔަގީނުން ވެސް ލެވުނު މާނޭވާތަކުގެ ވަރުބަލިކަމުގެ އަސަރު ފެންނަން ހުއްޓެވެ. ވީ ކިހިނެއްކަން އަހަންނަށް ޔަގީނާ ގާތަށް އެނގެއެވެ. އާތިފްގެ ޚަބަރެއް ނުވެއެވެ.\n"މާލަސްވަންޏާ އާތިފަށް ގޮވައްޗޭ. އައި ގޮތަށް ނުކައި އެ އޮތީ. އާތިފަށް ކާންދީފަ ރީމާ ވެސް ކައްޗޭ. އަހަރެން އަންނަންދެން ހޭލާ އިންނާނެ ކަމެއް ނެތް. ނިދިއަންނަންޏާ ނިނދާ އިނގޭ،" އަވަސް އަވަހަށް ކައިގެން ނީލާ ނައްޓާލިއެވެ.\nއާތިފެއް ނުނިކުމެވެ. ނީލާ ޑިއުޓީ އަށް ދިޔައީ އެކަންޏެވެ. ހީވާ ގޮތުން ކާރުގައެވެ.\nނީލާ ދިއުމުން ކާމޭޒު ހަމައަކަށް އަޅުވާލުމަށް ފަހު އަހަރެން އަނެއްކާ ވެސް ގޮސް ޓީވީގެ ރިމޯޓާ ހަވާލުވީމެވެ. ޗެނަލްތައް އަނބުރައަނބުރާ އެތައް އިރަކު އިނނީމެވެ. އާތިފްގެ ޚަބަރެއް ނުވިއެވެ. އޭނާ ލަސްވާ ނަމަ ގޮވަން ނީލާ ދިޔައީ ބުނެފައެވެ. ދިހައެއް ޖަހާ ބޮޑުވުމުން އަހަރެން ތެދުވީމެވެ. މަޑުމަޑުން ގޮސް އާތިފްގެ ކޮޓަރީގައި ޓަކިޖެހީމެވެ. ޚަބަރެއް ނުވިއެވެ. ތަންކޮޅެއް ބާރަށެވެ. ޖަވާބެއް ނުލިބުމުން އަނެއްކާ ވެސް އެނބުރި ސިޓީން ރޫމަށް އަހަރެން އައީމެވެ.\nއާތިފްގެ ޚަބަރެއް ނުވެއްޖެއްޔާ ދެން ހަދާނީ ކިހިނެއް ހެއްޔެވެ؟ ތަށިތައް ނަގާފައި ނިދަންވީ ހެއްޔެވެ؟ ނޫނީ އާތިފް ތެދުވާނެ އިރަކަށް އިންތިޒާރުގައި އިންނާނީ ހެއްޔެވެ؟ ނުވަތަ ނީލާ އަންނަންދެން މަޑުކުރަންވީ ހެއްޔެވެ؟ ނަމަވެސް އެހާއިރުވަންދެން ނުހުރެވޭނެއެވެ؟ މިހާރު ވެސް ނިދި އެބައާދެއެވެ. އެހިޔާލުގައި އިންދާ މާގިނައިރެއް ނުވެ އާތިފް ކޮޓަރިން ނުކުމެއްޖެއެވެ. ހުރީ ވަރަށް ތާޒާކޮށެވެ. ހީވާ ގޮތުން ފެންވަރައިގެންނެވެ. ބޭރަށް ދިއުމަށް ތައްޔާރުވާ ކަހަލަ ގޮތަކަށެވެ.\nއާތިފް ކާން....." އަހަރެން ރަނގަޅަށް ޖުމްލަ ފުރިހަމަ ނުކުރަނީސް ކާމޭޒު ދޮށުގައި އޭނާ އިށީނދެއްޖެއެވެ. ހީވާ ގޮތުން އަދިވެސް އޭނާ ހުރީ ރުޅި އައިސްފައެވެ.\n"އަދިވެސް ރުޅިއައިއްސަތަ،" ތަށިތައް ތަރުތީބުކުރަމުން އަހަރެން އެހީމެވެ. އާތިފަކީ ގޭގެ ވެރިމީހާއަށް ވުމުގެ ކުރިން އެއީ އަހަރެންގެ ގާތް ރަހުމަތްތެރިއެކެވެ. ލަދުވެތިކަމެއް ނެތި ވާހަކަ ދައްކަން ކެރެނީ އެހެން ވެގެންނެވެ.\n"ނޫން...!" އާތިފް ދިނީ ރުންކުރު ޖަވާބެކެވެ. ނޫނެކޭ ބުނި ނަމަވެސް އޭނާގެ ރާގު ހުރި ގޮތުން ހިތްހަމަނުޖެހިފައި ހުރިކަން އަހަންނަށް އެނގުނެވެ.\n" ސޮރީ..." އަހަރެން އަނެއްކާ ވެސް މައާފަށް އެދުނީމެވެ.\n"އިޓްސް އޯކޯ.." އާތިފް އިތުރު ވާހަކައެއް ނުދައްކައެވެ. އަހަރެން ވެސް އިތުރު އެއްޗެއް ނުބުނަމެވެ.\n"އަދިވެސް ރުޅި އައިސްފަ ދޯ... ހަމައަސްލަށް ވެސް ކާކުކަން ނޭނގުނީމަ ދަތް އެޅީ. ވަރަށް ބިރުން ހުރީ..." އަހަރެން ތަފްސީލެއް ދިނީމެވެ.\n"އެކަން ދެން އެ ނިމުނީ... ދެން ފަހަރަކުން އަހަރެން ވެސް އެވަރު ވިސްނާނަން،" އަހަންނަށް ޖަވާބު ދިނަސް އާތިފް އިނނީ ބަތްތައްޓަށް ބަލަހައްޓައިގެންނެވެ. ވާހަކަ ދެއްކި ގޮތުން އިތުރު އެއްޗެއް ބުނާކަށް އަހަންނަކަށް ނުކެރުނެވެ.\nއާތިފަށް ކާން ހެދުމަށް ފަހު އަހަރެން އަނެއްކާ ވެސް ގޮސް އިށީނނީ ސޯފާގައެވެ. އާތިފަށް ވެފަ އިން ގޮތެއް އޮޅުން ފިލުވަން ކިތަންމެ ބޭނުންވި ނަމަވެސް އޭނާގެ މޫޑް ހުރި ގޮތުން އިތުރަށް ވާހަކަ ދައްކަން އަހަންނަކަށް ނުކުރެވުނެވެ.


Lanka Gai Dheenee Minivankan Onna Minvarah Shaheed Thaureefu Ossaalaifi - Vaguthu\nލަންކާގައި ދީނީ މިނިވަންކަން އޮންނަ މިންވަރަށް ޝަހީދު ތައުރީފު އޮއްސާލައިފި\nއަވައްޓެރި ސްރީލަންކާއަށް މިހާރު ގޮސް އުޅޭ އދ. ގެ ސްޕެޝަލް ރެޕެޓުއާ އޮން ފްރީޑޮމް އޮފް ރިލިޖަން އޮފް ބިލީފް (ދީނީ މިނިވަންކަން) ކަމުގެ މަޤާމުގައި ހުރި ޑރ. އަހްމަދު ޝަހީދު، އެޤައުމުގައި ދީނީ މިނިވަންކަން އޮންނަ މިންވަރަށް އޮންނަ މިންވަރު ފާހަގަކޮށް އެކަމަށް ތަޢުރީފުކޮށްފިއެވެ.\nލަންކާގެ ނޫސްތަކުގައި މިކަމާއި ގުޅިގެން ބުނެފައިވަނީ، ޝަހީދު އެޤައުމަށް ގޮސްފައި ވަނީ ލަންކާގައި ދީނީ މިނިވަންކަން އޮންނަ މިންވަރު ބެލުމަށް ކަމަށެވެ. މިގޮތުން މި އޮގަސްޓު މަހުގެ 15 ވަނަ ދުވަހުން ފަށައިގެން އެޤައުމަށް ޒިޔާރަތްކޮށް، އެކި ދީންތަކުގެ މީހުންނާއި ބައްދަލުކޮށް ދީނީ މިނިވަންކަން އޮތް މިންވަރު ބެލުމުގެ މަސައްކަތް ޝަހީދު ކޮށްފައިވާ ކަމަށް ނޫސްތަކުގައި ބުނެފައި ވެއެވެ.\nމި ދަތުރުގައި ކުރި މަސައްކަތްތަކަށްފަހު ޝަހީދު ބުނެފައިވަނީ، ލަންކާގެ ރައްޔިތުން އެޤައުމުގައި ދީނީ މިނިވަންކަން އޮތް މިންވަރާއި މެދު ހިތްހަމަޖެހޭ ކަމަށެވެ. އަދި އޭޝިއާގެ ބައެއް އެހެން ޤައުމުތަކާއި ޚިލާފަށް އެޤައުމުގައި އެކަށީގެންވާ މިންވަރަށް ދީނީ މިނިވަންކަން ލިބިފައި އޮތްކަމަށްވެސް އޭނާ ބުންޏެވެ. ނަމަވެސް އެއީ އޭޝިއާގެ ކޮން ޤައުމުތަކެއް ކަމެއް އޭނާ ސީދާ ހާމައެއް ނުކުރެއެވެ.\nބޭނުން ދީނަކަށް އުޅުމުގެ މިނިވަންކަމަށް ގޮވާލަމުންދާ، ޝަހީދު ވަނީ މި ދަތުރުގެ ތެރެއިން، ލަންކާ ސަރުކާރުގެ އިސް ބޭފުޅުންނާއި، އެކި ދީންތަކުގެ އިސް ފަރާތްތަކާއި އަދި ދީނީ މިނިވަންކަމަށް މަސައްކަތްކުރާ ޖަމިއްޔާ ޖަމާޢަތްތަކާއި ބައްދަލުކޮށްފައެވެ. އަދި ހަމަ އެހެންމެ، މީގެ ކުރިން 2005 ވަނަ އަހަރު ޒިޔާރަތްކުރި އދ.ގެ ކުރީގެ ރެޕެޓުއާ އޮން ފްރީޑޮމް، އެޤައުމުގައި ދީނީ މިނިވަންކަން ޤާއިމްކުރުމަށް ކުރި މަޝްވަރާތަކާއި އެއްގޮތަށް ކަންކަން ހިނގަމުންދޭތޯ އޭނާ ވަނީ ބަލާފައެވެ.\nޝަހީދު އަކީ ކުރީގެ ރައީސް މުޙައްމަދު ނަޝީދުގެ ވެރިކަމުގައި ރާއްޖޭގެ ފޮރިން މިނިސްޓަރ ކަން ކޮށްފައިވާ މީހެކެވެ. އެ ދުވަސްވަރު، އދ. ގައި ނެގި ފަލަސްތީނު މިނިވަން ކުރުމުގެ ވޯޓުގައި ރާއްޖޭގެ ފަރާތުން ވޯޓު ނުދޭންވެސް އޭނާ ނިންމިއެވެ. އެކަމާ ގުޅިގެން ޑރ. ޝަހީދަށް އޭރުވެސް ފާޑު ކިޔުން އަމާޒުވެފައިވެއެވެ. އޭނާ ވަނީ ނަޝީދުގެ ސަރުކާރުގައި ރާއްޖެއާއި އިސްރާއީލާއި ދެމެދު ގުޅުން ބަދަހި ކުރުމުގެ އެއްބަސްވުމެއް ގާއިމް ކުރުމަށްވެސް މަސައްކަތް ކޮށްފައެވެ.\nއޮގަސްޓް 24, 2019 22:29\nލާދީނީ ދައްޖާލު ކަލޭގެ ނުބައި ގޮތަކަށް ހަލާކު ކުރައްވާށިއެވެ.\nއޮގަސްޓް 24, 2019 22:32\nދީނުގެ މުހިންމު ކަން އިހުސާސް ވެފައި ނެތް ބަޔަކު މިގައުމުވެސް އެފަދަ މީހުންގެ ހާއްޔަކައް ހެދުމަށް މަރުދަން އެބަ ޖެހެއވ\nއޮގަސްޓް 24, 2019 22:37\nމީ ތަފާތު ދީނުގެ މީހުން އުޅޭތަނެއްތަ؟\nއޮގަސްޓް 24, 2019 22:43\nލަންކާއަކަސް ހަގީގީ މުސްލިމުންނަކަށް ޖާގައެއް ނުދޭނެ...\nއޮގަސްޓް 24, 2019 23:06\nމުސްލިމުންނަށް އަނިޔާކޮށް މުސްލިމުން މަރާއެހަދަނީ ދީނީ މިނިވަންކަން އޮތްލެއް ބޮޑުކަމުން ދޯ؟\nއޮގަސްޓް 25, 2019 15:48\nމުސްލިމުންގެ ނަމުގަ ތިބެ ގޮސް ބޮޑެތި ތަންތަން ގޮއްވާ މީހުން މަރާ އެބަ ހަދާ. ނަމަވެސް އެއީ ހަގީގީ މުސްލިމުން ނޫން ކަމަށް އަޅުގަންޑުމެން ބުނަމު. އިންޑިޔާ ލަންކާ ތަންތާންގަ މުސްލިމުން މަގުމައްއްޗައް ލިންޗުކޮށް ލާއިންސާނީ އަމަލު ހިންގާ. ނަމަވެސް އޭގެތެރެއިން ގިނަމީހުން ވަގުތުން އޭއީ ހަގީގި ހިންދޫން ނުވަތަ ބުދިސްޓުން ނުކުރާނެކަމަށް ބުނޭ. މިފަދަކަންކަމުގައި ބައެއް ފަހަރު އެމީހުން ޕޮލިސްވެސް ބައިވެރިވޭ ނުވަތަ އަޅާނުލައި. ގާނޫނީ ގޮތުން އެހެންނެހެދުނަސް އެމީހުންގެ ދީންދޫކޮށްލާ ނުވަތަ އެހެން ދީންތަކުގެ މީހުނަށް ނަފްރަތު ކުރޭ. ރާއްޖޭގަނަމަވެސް މިސާލަކަށް ތަފާތު ދީނީ ހިޔާލެއްގެ މީހަކަށްް އަނިޔާކުރިޔަސް އަޅާ ނުލައި ނުވަތަ މައްސަލަ ނުބަލަވެސް ފާނެ . މިއީ އިންސާނީ ތަބިއްޔަތު. އިންޑިޔާ ލަންކާފަދަ ގައުމު ތަކުގައި ޓޮލެރެންސް އަދި ދީނީ މިނިވަންކަން މަޑުމަޑުން އިތުރުކުރުން މުހިއްމު. އެކަން މުޅިން ހާސިލެއްނުވާނެ . ހިންދޫ ފާދިރީން ބޭނުންނުވާނެ އެކަން ވާކަށް. ނަމަވެެސް މަޑުން މަޑުން ޓޮލެރެންސް ޕްރޮމޯޓް ކޮށްފިނަމަ އެ ގައުމުތަކުގައި އިސްލާމް ދީން ފެތުރުމާ ދީނަށް މީހުން ވައްދާ މުސްލިމުން ގިނަކުރަން ފަސޭހަ ނުވާނެތޯ. ދީނީ މިނިވަންކަން ނުދޭ ގައުމެއްގައި އިސްލާމް ދީން ފަތުރަން އުންދަގޫ ވާނެ. ވީއިރު ދުނިޔޭގައި ދީނީ މިނިވަންކަން ބޮޑުވިވަރަކަށް އިސްލާމްދީން ކުރިއަރާނެ ކަމީ ޝައްކެތް އޮތްކަމެއް ނޫން.\nލަންކާގައި ބުދިސްޓަކު މުސްލިމުވެއްޖެނަމަ އެމީހަކަށް ގޯނާނުކޮށް އަލުން ބުދު ދީނަށް ނުވަދެްޖެނަމަ މަރައިލާނެ ކަމަށް ބިރުދައްކާ އެމީހަކު މަރާލާނުލާކަމީ ރަންގަޅެއް މީ އިސްލާމް ދީނަށް ލިބޭ ނަސްރެއް އަދި އިސްލާމް ދީން ފަތުރަން ލިބޭ ނަސްރެއް. ގިނަ ގައުމުތަކުގައި މިނިވަންކަން އޮންނަނަމަ މުސްލިމުން ގިނަވާނެ.\nލާދީނީ ޝަހީދު ވިދާޅުވިޔަސް މީ ރަންގަޅު ވާހަކަޔަކަށް ވެދާނެ.\nއޮގަސްޓް 24, 2019 23:19\nލަދުހަޔާއިކުޑަކަން އާން ލަންކާގެ މުސްލިމުންނައް ވަރަށް ރަނގަޅަށް ކަންތައްކުރަނީ..ބޮޑު މުތުރައްދު.\nއޮގަސްޓް 25, 2019 05:38\nހައްތަހާވެސް ދިވެހިންނަށް ދޭމެސެޖް، އެހެންޏާ ލަންކާ ގެ ބްޑިސްޓުން ބަރުމާގެ ބްޑިސްޓުން ގެ ޓޮލަރެން ގެ ވަރު ޢެތަންތަނަށް ދިޔައީމަ ފެންނާނެ\nއޮގަސްޓް 25, 2019 06:03\nދީނީ މިނިވަނކަން އިތުރު ދީނަކައް މިގަައުމަކުނ ޖާގަޣެޣް ނުދޭނަން\nއޮގަސްޓް 25, 2019 06:04\nލަންކާ އަކީ އިންޑިއާ ފަދައިން އެތަނުގައި އެތައް ދީން ތަކެއް އޮންނަ ގައުމެއް. ކުރުސީދި އެބުނާ ދީނީ މިނިވަން ކަމަކީ އެއީ.\nއޮގަސްޓް 25, 2019 06:47\nމީ މޮޔަ އެއްތަ؟ ނޫނީ ބަޔަކު ޗާބީ ކުރާ ބުދެއްތަ؟\nއޮގަސްޓް 25, 2019 09:50\nކަލޭ ތީ ދެން ކާކު ތަ އަޅެ؟.މީހަކަު ކޮސް ނުވާނެ\nއޮގަސްޓް 25, 2019 10:11\nއޮގަސްޓް 25, 2019 10:47\nބަޔަކު ޗާބީކުރާ ބުދަކާ ވައްތަރީ\nއޮގަސްޓް 25, 2019 13:28\nއިބިލީސް މީހުން މަގުފުރެއްދީމާ އިބިލީހުގެ މަސައްކަތް ވަޒަންކޮށް މާކްސް ދޭން ދާ މީހަކީ މިއީދޯ! މިއީ އެހެންވީމާ އިބިލީހަށްވުރެވެސް ނުބައި އެއްޗެއް!\nއޮގަސްޓް 28, 2019 00:29\nމިކަލޭގެ ނަން ސަހީދު ކިޔާތީ އެމެރިކާ މީހުން ކަންބޮޑެއް ނުވޭތަ؟ އަވަހަށް ނަން ބަދަލު ކުރަން އުޅޭ ...


vnews - Thakandhoo Aishath'dhaithage mey'biskadhuru veyo\nތަކަންދޫ އައިޝާދައިތަގެ މޭބިސްކަދުރު ވެޔޮ\nހއ. ތަކަންދޫއިން އަހުމަދު ހަމީދު އާދަމް\nއައިޝަތުދައިތަ މޭބިސްކަދުރު ވެޔޮ ދައްކާލަނީ -- ފޮޓޯ: ސުވޭދާ އަބުދުއްރަހީމް\nއަޅުގަނޑުމެންގެ މި ރާއްޖޭގެވެސް އެކި ކަންކޮޅުތަކުގައި ވަރަށް ފުޅާ ދާއިރާއެއްގައި ދަނޑުވެރިކަންކޮށް އުޅެއެވެ. ބައެއް ރަށްރަށުގައި ވަކި ހާއްސަ ދުވަސްވަރަށް ދަނޑުވެރިކަމުގެ ބައެއް ބާވަތްތައް ވަރަށް ގިނަ އަދަދަކަށް އުފައްދާ ހައްދައެވެ. އަދި އަނެއްބައި ހިސާބުތަކުގައި މުޅި އަހަރުވެސް ދަނޑުވެރިކަންކޮށް ބައެއް ބާވަތްތައް އަޅުގަނޑުމެންގެ ބާޒާރުތަކަށް ނެރެއެވެ. އޭގެ ތެރޭގައި މައިގަނޑު ގޮތެއްގައި ހިމެނެނީ، ކަރާ، ބަރަބޯ، ފަޅޯ، ދޮންކެޔޮ، އަދި ތަރުކާރީގެ ބައެއް ބާވަތްތަކާއި މޭވާގެ ބާވަތްތަކުގެ އިތުރަށް ފަލަމަޑީގެ ބައެއް ބާވަތްތަކެވެ. މިތަކެތި ދިވެހި އުފެއްދުންތައް ވިއްކުމަށް ހާއްސަ ބާޒާރުން އަބަދުހެން ލިބެން ހުރި ނަމަވެސް ދިވެހިންގެ މިބިމުގައި ނުހެދޭ ގިނަ ބާވަތްތަކެއް ހުރެއެވެ. ފަހަރުގައި ބައެއް ބާވަތްތައް ހެދުމަށް އަޅުގަނޑުމެންގެ މިގައުމުގެ މޫސުމުން ތަންނުދެނީކަމުގައި ވެދާނެއެވެ. ނުވަތަ ބިންގަނޑު އެކަމަށް އެންމެ ފައްކާނުވަނީކަމުގައި ވެދާނެއެވެ. އެހެން ނޫންނަމަ އެފަދަ ބާވަތްތައް ހެއްދުމަށް އަޅުގަނޑުމެންނަށް އެންމެ އެކަށީގެންވާގޮތުގައި މަސައްކަތް ނުކުރެވެނީކަމުގައިވެސް ވެދާނެއެވެ. އެފަދަ ބާވަތްތަކުގެ ތެރޭގައި، ސްޓޯބެރީ، އަލަނާސި، މޭބިސްކަދުރު، ފަދަ ތަކެތި ހިމެނެއެވެ. ނަމަވެސް މަދު މަދުން ނަމަވެސް ދިވެހިން މިފަދަ ބާވަތްތައް ހައްދާ އުޅޭކަން ފާހަގަކޮށްލަންޖެހެއެވެ.\nވެލުގައި މޭސްބިސްކަދުރު އަޅާފައި -- ފޮޓޯ: ވީނިއުސް\nމިފަހަރުވެސް މިއޮތީ އެފަދަ ވާހަކައެކެވެ. ބޮޑު ޗުއްޓީ ފެށުމާއިއެކު އަޅުގަނޑުވެސް ޗުއްޓީއަށް ރަށައް ދިއުމަށް ދަތުރުހަދާ ރަށައް އައިސްފީއެވެ. މިހާރުވެސް ޗުއްޓީގެ ދުވަސްތައް ގުނަމުން ރަށުގައި މަންމަގެ ކައިރީގައި ކާލައިގެން މިހުންނަނީ ވަރަށް އުފަލުންނެއެވެ. ރަށުގެ އެކި ކަންކަމަށް ނަޒަރު ހިންގަމުންދަނިކޮށް މިފަހަރު މި އަޅައިގަތީ އަޅުގަނޑަށް ތަންކޮޅެއް އާދަޔާ ހިޔާލު ކަމަކަމާއިއެވެ.\nމި ރަށު ދިލްކުސާގޭގައި ހައްދާފައިވާ މޭބިސްކަދުރު ވެލަކީ މިއަހަރުގެ ބޮޑު ޗުއްޓީގައި ރަށައް އައި ކޮންމެ މީހެއްގެ ލޮލުގައި އެންމެ ބޮޑަށް އަޅައިގެން އެއްޗެވެ. ދުވަސްވީ ދެމަފިރިން ދިރިއުޅެމުން ގެންދާ މިގެއަށް މީގެ ކުރިން މީހުން ވަންނާނެ މާބޮޑު ސަބަބެއް ނެތްނަމަވެސް މިއަހަރު ޗުއްޓީގައި އެންމެ ޑިމާންޑް ބޮޑު ގެއަކަށް ވެގެންދިޔައީ ދިލްކުސާގެއެވެ.\nއައިޝަތުދައިތަގެ ދެމަފިރިން -- ފޮޓޯ: ހަމީދު\nއަޅުގަނޑުވެސް މޭބިސްކަދުރެއް ކާލުމުގެ ބޭނުމުގުއާއި، އެ ވެޔޮގަނޑު ބަލާލުމުގެ ބޭނުމުގައި ދިލްކުސާގެއަށް ވަދެލީމެވެ. އައިޝަތުދައިތަގެ ދެމަފިރިން އަޅުގަނޑަށް ވަރަށް ހެވެއެވެ. އަޅުގަނޑު ވަނުމާއިއެކު މޭބިސްކަދުރު ކޯޅިއެއް ކަނޑާލާ ރަހަ ބަލާލާށޭ ކިޔާފައި ދިއްކޮށްލައިފިއެވެ. އުފަލުން ގޮތެއް ނެތެއެވެ. ވަރަށް އަވަސް އަވަހަށް ދެތިން އޮށް ބަނޑުގެ ތެރެއަށް ފޮނުވާލީމެވެ. އެހިސާބުން ފެށިގެން މިއީ ކިހިނެތް ކިހިނެތް ހައްދަން ފެށުމުގެ ވެލެއްތޯ ސުވާލު ކޮށްލީމެވެ.\nއައިޝަތުދައިތަ ބުނާގޮތުން މިއީ މި އަތޮޅު އިހަވަންދޫއިން އޭނާގެ ވަރަށް ގާތް ރަހުމަތްތެރިއަކު ދިން ކުރިކޮޅެކެވެ. އެއީ މީގެ އަހަރެއްހާ ދުވަސްކުރިއެވެ. އައިޝަތުދައިތައަކީ އަބަދުވެސް ތަފާތު ބާވަތްތަކުގެ ގަސްތައް އިއްދާ ހައްދާ އުޅޭ މީހެއްކަމުން މޭބިސްކަދުރު ކުރިކޮޅުވެސް ގޭގައި ހައްދަން ފެށީ އެކަމުން ނަތީޖާ ނެރެވޭނެ ކަމުގެ ފުރިހަމަ ޔަގީންކަން އޮންނަ ހާލުގައެވެ.\n"އިހަންވަންދޫއިން ރައްޓެއްސަކު ދިން އެއްޗެއްމިއީ. ދެން ރަށައް އައިސް މި ގޮފިކޮޅު ޖެހީ. މިހާރު އެހެރީ ހެދިފައި. މޭބިސްކަރުވެސް އެހެރަ އަޅަނީނު." އުފާވެރި ރާގެއްގައި އައިސަތުދައިތަ ބުންޏެވެ.\nއައިޝަތުދައިތަގެ މޭބިސްކަދުރު ދަނޑުގައި އަޅުގަނޑު - ފޮޓޯ: ސުވޭދާ އަބުދުއްރަހީމް\nއައިޝަތުދައިތަ ބުނީ ވެޔޮގަނޑު ހައްދަން ފެށުމާއިއެކު ވަރަށް ކުޑަ ދުވަސްކޮޅެއްގެ ތެރޭގައި ބޮޑު ސަރަހައްދަކަށް ފެތުރެން ފަށައި ވެޔޮގަނޑު ވަރަށް ރަނގަޅަށް ހެދެން ފަށައިފިކަމަށެވެ. އަދި ދެ މަހެއްހާ ދުވަސްތެރޭގައި ވެޔޮގަނޑުގައި މާގަނޑުތަކެއް އަޅާ ކުޑަ ދުވަސްކޮޅެއްގެ ތެރޭގައި މޭބިސްކަދުރު އަޅަން ފަށައިފި ކަމަށެވެ.\n"ތިން މަސްވާނީ. މޭބިސްކަދުރު އަޅަން ފަށައިފި. އަޅުގަނޑުވެސް މި ވެޔޮ ހައްދަން ވަރަށް މަސައްކަތްކުރިން. ދެ އިރަށް ފެންދީ ވެޔޮގަނޑު ސާފުކޮށް. ދެން ވަރަށް އަވަސް މިހެން ބުންޏަށް މިވެޔޮގަނޑު ހެދި މޭބިސްކަދުރު އަޅަންފެށައިފި،" އައިޝަތުދައިތަ ބުންޏެވެ.\nއޭނާ ބުނީ ވެޔޮގަނޑު ދިން ރަހުމަތްތެރިޔާ ވެޔޮގަނޑަށް ބޭސްޖަހައިގެންވެސް ހެއްދިދާނެކަމަށް ބުނިކަމަށާ ނަމަވެސް މި މޭބިސްކަދުރު ވެލަށް ބޭސްނުޖަހާކަމަށެވެ.\n"ކޮންމެ އެއްޗަކަށް ދެން ނުޖެހޭ ބޭސްޖަހާކަށް. އަޅުގަނޑު ނުޖަހަން މި ވެލަކަށް ބޭހެއް. އެކަމު މިއޮތް ހެދެނީ." އައިޝަތުދައިތަގެ ހިޔާލް ހިއްސާކޮށްލިއެވެ.\nމޭބިސްކަދުރު ގަންނަން އައިސްކުރި ކުޑަކުއްޖެއް -- ފޮޓޯ: ސުވޭދާ އަބުދުއްރަހީމް\nފުރަތަމަ މިވެލުގައި މޭބިސްކަދުރު އެޅުމުން ރަށުގެ ގިނަ ބަޔަކަށްވީ ވަރަށް ބޮޑު އަޖައިބަކަށެވެ. ރަށަކީ އާބާދީ ކުޑަ މީސްކޮޅު މަދު ރަށަކަށްވުމާއި، އޭރު އެދުވަސްވަރަކީ ގިނަ ބަޔަކު މަސަކަތާއި، ކިޔެވުމަށް ރަށުން ބޭރުގައި ތިބޭ ދުވަސްކޮޅުވުމުން މިވާހަކަ އޮތީ މާބޮޑަށް ނުދެކެވިއެވެ. ނަމަވެސް ނޮވެންބަރު ޑިސެންބަރު ޗުއްޓީ ފެށުމާއެކު ސުކޫލްތަކުގެ ދަރިވަރުންނާއި، ވަޒީފާތަކުގައި ތިބި ރަށުގެ ޒުވާނުން ރަށައް ޗުއްޓީއަށް އައި ހިސާބުން ވެލުމުގެ ވާހަކަ މަޝްހޫރުވެއްޖެއެވެ.\nމުޅި ތަކަންދޫ ހުރިހާ ކުދިންގެ ސޯޝަލް މީޑިއާގެ ޕްރޮފައިލްތަކުން ރަށުގެ މޭބިސްކަދުރު ވެލާއިއެކު ނަގާފައިވާ ސެލްފީތަކުން ފުރާލިއެވެ. އެޢާއިއެކު ގިނަ ބައެއްގެ ސަމާލްކަމަށް މިކަން ހުއްޓުނެވެ. އަޅުގަނޑަކީވެސް ފޭސްބުކަށް ފޮޓޯއެއް ނުލައި ނިދަން އުދަނގޫ މީހަކަށްވުމުން މޭބިސްކަދުރު ވެލުމުގެ ކައިރީގައި ދެތިން ގަނޑު ފޮޓޯ ނެގުމަށްފަހު ސޯޝަލްމީޑިއާގެ ތެރެއަށް ދޫކޮށްލީމެވެ. ކަންދިމާކުރިގޮތުން އެންމެ ހިނގި ފޮޓޯތަކަކަށް ވެގެންދިޔައީ މި ފޮޓޯތަކެވެ.\nވަރަށް ގިނަ މީހުން މިއީ ރާއްޖޭގައި ހައްދާފައިވާ އެއްޗެއްތޯ ސުވާލްކުރިއެވެ. އަދި މި މަސައްކަތް ކުރި ފަރާތަށް ތައުރީފްކޮށް ވާހަކަދައްކާފައި ހުއްޓެވެ. ބައެއް ފަރާތްތަކުން ބުނާގޮތުން މަސައްކަތް ކުރާނަމަ ނުކުރެވޭނެ ކަމެއްނެތެވެ. ބޭނުންވަނީ ހިތްވަރާއިއެކު މަސައްކަތް ކުރުމެވެ.\n"ބަލާބަލަ މި ތަކަންދޫ މީހުން. އެމީހުން އެއޮތް މޭބިސްކަދުރުވެސް ހައްދަނީ. އަޅެ ދެންކީވެތަ ދިވެހިން މިފަދަ މަސައްކަތް ނުކުރަނީ. ހަމަ ހިތްވަރާއިއެކު މަސައްކަތް ކުރަންވީ." ފޭސްބުކްގައި މީހަކު އޭނާގެ ހިޔާލް ލިޔެފައި އޮތީ މިހެންނެވެ.\nއައިޝަތުދައިތަ މޭބިސްކަދުރު ކޯޅިއެއް ދައްކާލަނީ -- ފޮޓޯ: ސުވޭދާ އަބުދުއްރަހީމް\nތަކަންދޫގައ އައިޝަތުދައިތަ މޭބިސްކަދުރު ވެއްލެއް ހެއްދި ނަމަވެސް ރަށުގެ ރައްޔިތުން މިކަން ކުރެވޭތޯ އުޅޭތަނެއް ނުފެނެއެވެ. ތަކަންދޫ މީހުންނަކީ އާންމުކޮށް ދަނޑުވެރިކަން ކޮށް އުޅޭބައެއް ނޫންކަމުން ފަހަރުގައި އެފަދަ ކަމަކަށް ޝައުގުވެރިކަން ނުހުންނަނީކަމަށްވެސް ވެދާނެއެވެ.\nއަދި ކުރިންވެސް ބުނިފަދައިން އައިޝަތުދައިތަގެ ދިލްކުސާގެއަކީ މީގެ ކުރިންވެސް ރާއްޖޭގައި ނުހެއްދޭ ބައެއް ބާވަތްތައް ހައްދަމުންދާ ގެއެއްކަމުން އެގޭގައި މިފަދަ ވެލެއް ހެއްދުނު ނަމަވެސް އެހެން ގެއެއްގައި އެކަން ކުރުމަކީ އުދަގޫކަމަކަށް ވާނެކަމަށް ރަށުގެ ގިނަ މީހުންނެވެ. ޒަމާނުއްސުރެ އެގޭގައި ގަސްހެދޭލެއް ރަނގަޅުކަމުން މިރަށު މީހުން ބުނާ އެއްޗެއް އޮވެއެވެ.\n"އައިޝަތު ގޯތީގައި މަރުވާ މީހަކު އިންދައިފިނަމަވެސް އެ ފަޅައިގެން ހެދޭނެއެވެ."\nމިއީ ރަށުގެ ބައެއް މީހުން އެގޭގެ ތެރޭގައި ގަސްތައް ހެދޭލެއް ރަނގަޅުކަމާއި އަވަސްކަމުން މީގެ އަހަރުތަކެއްކުރިންވެސް ކިޔަމުންދާ އެއްޗެކެވެ.\nމޭސްބިސްކަދުރު އަޅާފައި -- ފޮޓޯ: ވީނިއުސް\nމޭބިސްކަދުރު އަޅަން ފެށުމުން އައިޝަތުދައިތަ މިހާރު ވަނީ މޭބިސްކަދުރު ވިއްކަންވެސް ފަށާފައެވެ. ޗުއްޓީގެ ކުރިން 20 ރުފިޔާއަށް ކޯޅިއެއް ވިއްކިނަމަވެސް މިހާރު މޭބިސްކަދުރުގެ ޑިމާންޑް ބޮޑުވެ 75 ރުފިޔާއަށްވެސް ކޯޅިއެއް ދަނީ ވިއްކަމުންނެވެ.\n"އިއްޔެވެސް ހައެއްކަ ކޯޅި ވިއްކިން. ދެން މިއީ އެންމެ ވެއްލެއްވީމަ އެހާ ގިނަޔަކުން ނާޅާނެތާ. އެކަމަކު މިހާރުވެސް އެއޮތީ އަޅާފައި އޮތްހާ ޅަ އެއްޗެއްހި." ވެލުގައި ހުރި މަލާ ކުދި މޭބިސްކަދުރު ކޯޅިތަކަށް އިޝާރާތްކުރަމުން އައިޝަތުދައްތަ ބުންޏެވެ.\nއައިޝަތުދައިތަގެ އުންމީދަކީ މޭބިސްކަދުރު އިތުރު ވެޔޮތަކެއް ހައްދާ މި މަސައްކަތް ކުޑަކޮށްނަމަވެސް އަދި ފުޅާކޮށްލާށެވެ. މިއީ ޝައުގުވެރިވާ ހިތަށް ވަރަށް ބޮޑު ހަމަޖެހުމެއް ލިބޭކަމެއްގެ ގޮތުގައި އައިޝަތުދައިތަބުނެއެވެ.\nތަކަންދޫގައި ހެއްދި މި މޭބިސްކަދުރު ވެލަކީ ރާއްޖޭގައި އަލަށް ހެއްދި ވެލަށް ނުވި ނަމަވެސް ހަމައެކަނި މި ވެލަށް ބަލާލުމުންވެސް މަސައްކަތްކޮށްފިނަމަ މޭބިސްކަދުރު ރާއްޖޭގައި ނުހެއްދެއްވީ ސަބަބެއް ނެތްކަމަށް ބުނަންޖެހެއެވެ.\nވިއްކަން ބާޒާރަށް ނެރޭ މިންވަރަށް މިކަން ނުކުރެވުނު ނަމަވެސް ގޭގެ ބެލްކަންޏާއި، ގޭގެތެރޭގައި ހައްދާލަން މިއީ ހަމަ ރަނގަޅު ވެލެކެވެ.\nއިހްތިޖާޖު ނިންމާލުމަށްފަހު މަޖީދިއްޔާގެ ޓީޗަރުން ކިޔަވައިދޭން ފަށައިފި\nއަތޮޅުތެރޭގެ މެޖިސްޓްރޭޓް ކޯޓުތަކަށް 90 މެޖިސްޓްރޭޓަކު ހޯދަން އިއުލާންކޮށްފި\nދެއްވަދޫ މީހަކު އޭނާގެ އަންހެން ދަރިފުޅަށް ހަމަލާދިން މައްސަލައެއް ބަލަނީ\nއަންނަ އާދިއްތަ ދުވަހު މަޖިލީހުގެ ޖަލްސާއެއް ބާއްވަނީ\nރާއްޖޭގެ ފުރަތަމަ އެމްބީބީއެސް ކޯހުގެ ފީއަކީ މަހަކު 15420 ރުފިޔާ\nމަޖީދިއްޔާ ސްކޫލުގެ ޓީޗަރުން އިހްތިޖާޖު ކުރަން ފަށައިފި


Blatter aai Platini ge suspension6aharah luvikohdheefi - vNews.mv\nބްލެޓާ އާއި ޕްލެޓިނީގެ ސަސްޕެންޝަން ހަ އަހަރަށް ލުއިކޮށްދީފި\nމުހައްމަދު ޝާން އަބްދުﷲ 25 February 2016, 11:30\nފީފާގެ ރައީސް ސެޕް ބްލެޓާ އާއި ޔުއެފާގެ ކުރީގެ ރައީސް މިޝޭލް ޕްލެޓިނީ އަށް ފީފާ އިން ދީފައިވާ ސަސްޕެންޝަން ލުއިކޮށްދީފި އެވެ.\nފުޓްބޯޅައާ ގުޅުން ހުރި ހުރިހާ ހަރަކާތްތަކުން އަށް އަހަރުގެ މުއްދަތަކަށް އެ ދެމީހުން ސަސްޕެންޑްކުރި ނަމަވެސް، އިއްޔެ ފީފާއިން ވަނީ އެ މުއްދަތު ހަ އަހަރަށް ކުޑަކޮށްދީފައެވެ.\nފީފާގެ އެޕީލް ކޮމިޓީން ބުނީ، އެ ދެމީހުންގެ ސަސްޕެންޝަން ކުޑަކުރަން ޖެހުނީ އެމައްސަލަ އުވާލުމަށް އެ ދެ މީހުން ހުށަހެޅުއްވުމުން ނެވެ. އެހެން ނަމަވެސް އެދެމީހުން ހުށައެޅި މައްސަލައަށް ރިޔާއަތް ކޮށް ފީފާއިން ނިންމީ އަދަބުލުއިކޮށް ދިނުމަށް ކަަމަށް ފީފާއިން ބުންޏެވެ.\n"އެ ދެމީހުންގެ އަދަބު ލުއިކޮށްދޭން ނިންމީ މައްސަލައިގައި ދެ ފަރާތުގެ ވާހަކަތައް އަޑުއެހުމަށް ފަހު. އެހެން ކަމުން އެދެމީހުން ގެ އަދަބު މިހާރު ވަނީ ހަ އަހަރަށް ކުޑަކޮށްދީފައި،" ފީފާގެ އެޕީލް ކޮމިޓީން ބުނެފައި ވެއެވެ.\nފުޓުބޯޅައިގެ ހުރިހާ ހަރަކާތަކުން ބްލެޓާ އާއި ޕްލެޓިނީ އަށް އަހަރަށް ސަސްޕެންޑް ކުރުމުގެ އިތުރުން އެ ދެމީހުން ވަނީ ފައިސާއިން ޖޫރިމަނާވެސް ކޮށްފައެވެ. އެގޮތުން ބްލެޓާ ޖޫރިމަނާ ކޮށްފައި ވަނީ 50،000 ޑޮލަރު އިނުންނެވެ. އަދި ޕްލެޓިނީ ޖޫރިމަނާ ކުރީ 80،000 ޔޫރޯ އިންނެވެ.\nކޮރަޕްޝަންގެ މައްސަލައެއްގައި ބްލެޓާ އާއި ޕްލެޓިނީ އަށް އަހަރަށް ސަސްޕެންޑް ކުރީ މިދިޔަ އަހަރުގެ ޑިސެމްބަރު މަހުގެ 21 ވަނަ ދުވަހު އެވެ. އަދި އޭނގެ ކުރިން މިދިޔަ އަހަރުގެ އޮކްޓޯބަރު މަހުގެ ތެރޭގައި އެދެމީހުން ވަނީ 90 ދުވަހަށްވެސް ސަސްޕެންޑް ކޮށްފައެވެ.\nމިދެމީހުން ސަސްޕެންޑްކުރީވެސް ކޮރަޕްޝަގެ މައްސަލައެއް ސާބިތުވުމާއި ގުޅިގެންނެވެ. އެގޮތުން ޕްލެޓިނީ އާއި ބްލެޓާ އަށް ކޮރަޕްޝަންގެ ތުހުމަތުކުރެވިފައިވަނީ 2011 ވަނަ އަހަރު ބްލޭޓާގެ ފަރާތުން ޕްލެޓިނީ އަށް ލިބުނު 1.35 މިލިއަން ޕައުންޑްގެ ޕޭމަންޓަކާ ގުޅިގެންނެވެ. ޕްލެޓިނީ އަދި ބެލްޓާ ވެސް ކޮރަޕްޝަންގެ ތުހުމަތުތައް ދޮގުކުރެ އެވެ. ޕްލެޓިނީ ބުނީ އެ ޕޭމަންޓަކީ ބްލެޓާގެ އެޑްވައިޒަރެއްގެ ގޮތުގައި 1998 އިން 2002 ވަނަ އަހަރާ ހަމައަށް އޭނާ މަސައްކަތްކުރިއިރު، މުސާރައިގެ ގޮތުގައި އޭނާ އަށް ނުލިބިހުރި ފައިސާ ކަމަށެވެ.


Pagalpanti nerey dhuvas avas koffi\nއިލިއާނާ އާއި ޖޯން---\n"ޕާގަލްޕަންތީ" ނެރޭ ދުވަސް އަވަސް ކޮށްފި\nމަޝްހޫރު ޑައިރެކްޓަރު އަނީސް ބަޒްމީ ޑައިރެކްޓްކުރާ ކޮމެޑީ ފިލްމު "ޕާގަލްޕަންތީ" ނެރޭ ދުވަސް އަވަސްކޮށްފިއެވެ.\nމީގެ ކުރިން އެފިލްމު ނެރުމަށް ނިންމާފައިވަނީ މިއަހަރުގެ ޑިސެމްބަރު މަހުގެ ހަ ވަނަ ދުވަހުއެވެ. ނަމަވެސް މިހާރު ވަނީ ފިލްމު ނެރޭ ދުވަސް އަވަސްކޮށްލާފައެވެ. މިހާރު އެފިލްމު ނެރުމަށް ނިންމާފައިވަނީ މިއަހަރުގެ ނޮވެމްބަރު މަހުގެ 22 ވަނަ ދުވަހުއެވެ.\nފިލްމު ނެރޭ ދުވަސް އަވަސްކޮށްފައި ވަނީ ކޮން ސަބަބަކާ ހުރެ ކަމެއް ފިލްމުގެ އުފެއްދުންތެރިން ހާމަކޮށްފައެއް ނުވެއެވެ. އެ ފިލްމުގެ ޝޫޓިން ލަންޑަނުގައި ކުރިއަށް ގެންދާއިރު އެފިލްމުގައި ޖޯން އަބްރަހަމް، އަނިލް ކަޕޫރް، އަރުޝަދު ވަރްސީ، ޕުލްކިތު ސަމްރާޓް، އިލިއާނާ ޑިކުރޫޒާއި ކްރިތީ ކަރްބަންދާ ފަދަ ތަރިން ފެނިގެންދާނެއެވެ.\nއޭގެ އިތުރުން ދާދި ފަހުން "ޕާގަލްޕަންތީ" އަށް ވަނީ ބޮލީވުޑްގައި ކާމިޔާބު ހޯދަމުން އަންނަ ބަތަލާ އުރްވަޝީ ރޮޓޭލާ ސޮއިކޮށްފައެވެ. އަނީސް އެންމެ ފަހުން ގެނެސްދީފައިވަނީ 2017 ވަނަ ނެރުނު ފިލްމު "މުބާރަކަން" އެވެ.\nޖޯން އަބްރަހަމް އިލިއާނާ ޑިކުރޫޒް އަނިލް ކަޕޫރް އަރްޝަދު ވާސީ އުރްވަށީ ރައުޓެލާ ޕާގަލްޕަންތީ


Mi Aharu Therey Fuluhunge Uniform Thakugai Camera Haru Kuraanan: Imran - Vaguthu\n2 ހަފްތާ ކުރިން ( ޖޫން 9, 2021 )\nފުލުހުންގެ ޔުނީފޯމްގައި ކެމެރާ ހަރުކޮށްފައިވާ ފޮޓޯއެއް--\nމި އަހަރު ތެރޭގައި ފުލުހުންގެ ޔުނީފޯމްތަކުގައި "ބޮޑީ ވޯން ކެމެރާ" ހަރު ކުރުމަކީ އަމާޒެއް ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެއެވެ.\nމުޒާހަރާތަކާއި އެކިއެކި އެއްވުންތައް ރޫޅާލުމުގައި ދިވެހި ފުލުހުން ހަރަކާތްތެރިވާއިރު ބޮޑީ ކެމެރާ ބޭނުން ނުކުރަނީ ކީއްވެތޯ، ގަލޮޅު ދެކުނު ދާއިރާގެ މެމްބަރު މީކާއީލު އަހްމަދު ނަސީމް މިނިސްޓަރާ ސުވާލު ކުރައްވާފައިވެއެވެ. އެ ސުވާލުގެ ޖަވާބު ލިޔުމުން ރައްޔިތުންގެ މަޖިލީހަށް ފޮނުއްވާފައިވާއިރު އޭގައި ވަނީ އެއީ ޕޮލިސީ ލެވެލްގައި އެކަން ކުރަން ނިންމައިފައިވާ ކަމެއްގެ ގޮތުގައި ފާހަގަކުރައްވައިފައެވެ.\nމިނިސްޓަރު ފޮނުވި ސިޓީގައި ވަނީ ކެމެރާތައް ހޯދުމުގެ މަސައްކަތް ދިވެހި ފުލުހުންގެ ހިދުމަތުން މިހާރު ކުރަމުން ދާ ކަމަށެވެ. ކުރީ އަހަރުގެ ފެބްރުއަރީ މަހު ފުލުހުންގެ ޔުނީފޯމްގައި ކެމެރާ ހަރުކުރުމުގެ ޕައިލެޓް ޕްރޮގްރާމެއް ކުރިއަށް ގެންގޮސްފައިވާއިރު، އެ އަހަރު ތެރޭގައި ކެމެރާތައް ނުގަނެވުނީ ކޮވިޑާއި ގުޅިގެން އެ އަހަރުގެ ބަޖެޓުން އެ ހަރަދު ނުކުރެވެމުން ކަމަށް އިމްރާން ވިދާޅުވިއެވެ.\nމިނިސްޓަރު ވަނީ މިއަހަރުގެ ބަޖެޓުގައި އެކަން ހިމަނާފައިވާނެ ކަމަށާއި، 1400 ކެމެރާ ހޯދުމަށްޓަކައި ޓެންޑާ ބޯޑަށް ހުށަހެޅި ކަން ފާހަގަކުރައްވައިފައެވެ.\nނަމަވެސް ޕައިލެޓް ޕްރޮގްރާމެއް ހިންގާ ރިލަޔަބިލިޓީއަށް ބަލައި އެމެރިކާގެ އެކްސްއޯން މަރުކާގެ ކެމެރާ ސިންގަލް ސޯސްކޮށް ހޯދުމަށް ހުށަހެޅި ހުށަހެޅުން ޓެންޑާ ބޯޑުން ބަލައިގެންފައި ނުވާ ކަމަށް އިމްރާން ވިދާޅުވިއެވެ. މި ނިންމުން ނިންމާފައި ވަނީ މިދިޔަ މަހުގެ ފަސް ވަނަ ދުވަހުގައި ކަމަށް އެ ސިީޓީގައިވެއެވެ.\nފްރަންޓް ލައިންގައި މަސައްކަތް ކުރާ ބައެއް ފުލުހުންގެ ގައިގައި ކެމެރާ ހަރުކޮށް، މިދިޔަ އަހަރު އެ ވަސީލަތް ޓެސްޓުކޮށްފައިވެއެވެ.\nކޮމިޝަނަރ އޮފް ޕޮލިސް، މުހައްމަދު ހަމީދު ވިދާޅުވީ މި ޓެކްނޮލޮޖީއާއެކު ރައްޔިތުން ފުލުހުންނަށް ކުރާ އިތުބާރު ބޮޑުކޮށްދޭނެ ކަމަށެވެ. އެއާއެކު އިދާރާގެ ހިދުމަތުގެ ފެންވަރު ރަނގަޅުކުރެވި ފުލުހުންނާ ގުޅޭ ޝަކުވާތައް އަންނަ މިންވަރު މަދުވާނެ ކަމުގައި ގަބޫލުކުރައްވާ ކަމަށް ވިދާޅުވިއެވެ.\nޖޫން 9, 2021 13:42\nއެމްޑީޕީ ސަރުކާރެއްނު ޕޮލިހުން ނަށް ހިތުހުރިގޮތެއް ހަދާނެ . މި އުޅެނީ ޕޮލިހުންގެ ފަރާތުން ކުށެއް ނުފެނިގެން، އަސްލު ކެމެރާ އެއް ނޫން ހަރުކުރަންވީ ކޮންމެ ޕޮލިހެއްގެ ފަހަތަށް އެމްޑީޕީ އެކްޓިވިސްޠެއް ލާބަލަ.\nޖޫން 9, 2021 14:14\nކެމެރާ ހަންދާން ނެތިގެން ގެއެއްގެ ފާރުމަތީން ނުބާއްވާތި،،،،🙃\nޖޫން 9, 2021 15:02\nރައްޔިތުންގެ ފައިސާ ބޭކާރުކުރުން، ބަސްނާހާ މީހުން ގަދަކަމުންވެސް ހުއްޓުވާ ހައްޔަރުކުރާނެ ،ކޮންމެ ކަމެއް ވީޑިއޯކޮށް ކެމެރާކުރަންޖެހޭތޯ؟\nޖޫން 9, 2021 18:19\nޢިމްރާނޭކިޔާމީހާ ގަ އިގެދެފަރާތު ކެމެރާހަރުކުރޭ!!!\nޖޫން 9, 2021 20:46\nކެމެރާމަން، ކަލޭ މުޅި ގަ އިގަ ކެމެރާ ހަރުކުރަންވީ..ފުލުހުން ގަޔަކުނޫން ހަރުކުރަންވީ..ކަލޭ ކަނޑިގަނޑުގަވެސް ކެމެރާލާންވީ.ހަރުވާޅު ގަނޑުގަވެސް ކެމެރާ ލާންވީ.. އެގި އްޖެތަ؟..\nޖޫން 10, 2021 03:59\nމަގޭ ކޮމެންޓް ކީ އްވެ ނުފެންނަނީ\nޖޫން 10, 2021 04:00\nޖޫން 15, 2021 22:35\nތަމަޅަ ބަހުން ލިޔެފަ އިނީމަ. އަދި އަތުލިޔުންގަޑުވެސް ހަޑީ\nޖޫން 15, 2021 22:34\nއުމަރު ތިހެން ބުނިނަމަ ގަބޫލު ކުރެވުނީސް. އެކަމަކު އިތުބާރެއްނެތް މީހަކު ތިހެން ބުނެގެން ތިވާހަކަ ގަބޫލޮކުރާނެ ކުޑަކުއްޖަކުވެސް މިދިވެހިރާއްޖެއަކު ނެތް.


Feyruge sihhy faidha thah ingey heyyeve.? - TrendingRED\n25 ސެޕްޓެމްބަރ 2017 - 22:00\nދިވެހިންގެ ގޯތިތެރެއިން ފެންނަ ފޭރުގެ ފައިދާތަކަކީ ހަށިގަނޑެއްގެ ނިޒާމުތަކަށް ފެންބޮވައިގެންފައިވާ ފައިދާތަކެކެވެ. ޞިއްޙީގޮތުން ބަލާއިރު، ފޭރަކީ ހަށިގަނޑަށް ފައިދާ ހުރި އެތައް މާއްދާތަކެއް އެކުލެވިގެންވާ މޭވާ އެކެވެ. އޭގެ ތެރެއިން އެއް މާއްދާ އަކީ ކެލްސިއަމެވެ. 165 ގުރާމުގެ ފޭރެއްގައި 50 މިލިގްރާމު ކެލްސިއަމް ހިމެނެ އެވެ. އާއްމުކޮށް އަޅުގަނޑުމެންނަށް ވިސްނިފައި އޮންނަ ފަދައިން، ކެލްސިއަމް ކޮށްދޭ ކަމަކީ ހަމަ އެކަނީ ހަށިގަނޑުގެ ކަށިތައް ވަރުގަދަ ކޮށްދިނުމެއް ނޫނެވެ. ކެލްސިއަމްއަކީ އެތައް ބައިވަރު ދައުރުތަކެއް އެއިގެ މައްޗަށް ބަރޯސާވާ އެއްޗެކެވެ. މިގޮތުން ފޭރުން ލިބިދޭ ކެލްސިއަމްގެ ޞިއްޙީ ފައިދާއާ މެދު ސަމާލުވުން މުހިންމެވެ.\nފޭރުގައި ހިމެނޭ މާއްދާތަކުގެ ތެރޭގައި ފޮސްފަރެސް ހިމެނެ އެވެ. 168 ގުރާމުގެ ފޭރެއްގައި 48 މިލިގްރާމަކީ ފޮސްފަރަސް އެވެ. މި މާއްދާ އަކީ ހަށިގަނޑުގައި ކެލްސިއަމް އަދާކުރާ ދައުރާ ދާދި އެއްކަހަލަ ދައުރެއް އަދާ ކުރާ މާއްދާ އެކެވެ. ހަށިގަނޑުގައި ހިމެނޭ ފޮސްފަރަސްގެ ގާތްގަނޑަކަށް 85% ހިމެނެނީ ކަށީގައާއި ދަތްތަކުގަ އެވެ. ހުންނަންވާ ނިސްބަތަށްވުރެ މި މާއްދާ ހަށިގަނޑުގައި ދަށްވެއްޖެ ނަމަ، ކަށިތައް ބަލިވެ ހީނަރުވާނެ އެވެ. ދަތްތަކުގެ ބާރު ދެރަ ވާނެ އެވެ. މީގެ އިތުރުން ވަރުބަލިވުމާއި ކާހިތްނުވުމާއި ބަރުދަންލުއިވެ އަނަރޫފަވުން ފަދަ މައްސަލަތައް ކުރިމަތިވާނެ އެވެ. ފޮސްފަރަސްގެ އެއްމެ ޚާއްޞަ ވަޒީފާ އަކީ، ކިޑުނީގެ މަސައްކަތުގައި އެހީތެރިވުމެވެ. މިގޮތުން ކާނާގެ ގޮތުގައި ހަށިގަނޑަށް އެތެރެ ކުރާބައިން ''ކުނީގެ ގޮތުގައި'' ބޭރުކޮށްލާބައި ރަނގަޅަށް ވަކިކޮށް ފިލްޓަރުކޮށްދިނުމަކީ ފޮސްފަރެސް އަދާ ކުރާ މުހިއްމު ދައުރެކެވެ.\nއަނެއް ފައިދާ އަކީ ކާބޯހައިޑްރޭޓްސްއެވެ. މި ގްރާމްގެ ފޭރެއްގައި 19.6 މިލިގްރާމު ކާބޯހައިޑްރޭޓްސް ހުރެ އެވެ. މި މާއްދާ އަކީ ހަށިގަނޑަށް ބޭނުންވާ ހުރިހައި ހަކަތައެއްގެ މައިގަނޑު އަސްލެވެ. އިންސާނީ ހަށިގަނޑަކީ އެތައް ބިލިޔަން ހަތައިތަކަކުން (cells) އެކުލެވިގެންވާ އެއްޗެއްކަމުގައި ވާއިރު، އެއިން ކޮންމެ ހަތައެއް އޭގެ ޒާތުގައި ބިނާވެ ޙަރަކާތްތެރިވުމަށް ބޭނުންވާ ބާރާއި ހަކަތަ ލިއްބައިދެނީ ކާބޯހައިޑްރޭޓުސް އިންނެވެ.\nދެން އޮތީ ފައިބަރ އެވެ. ފޭރުގައި މި މާއްދާ ހިމެނެނީ 8.9 މިލިގްރާމްއެވެ. އެހެންކަމުން އެދެވޭ މިންވަރަށް ފައިބަރު ލިބިގަތުމަށްޓަކައި ފޭރުގެ ބޭނުން ކުރެވިދާނެ އެވެ. ހިތުގެ ބަލިތަކާއި ސަރުބީ އިތުރުވެ ނާރުތައް ބެދުމާއި، ލޭ މައްޗަށް ދިޔުންފަދަ ޞިއްޙީ ބޮޑެތި މައްސަލަތައް ޙައްލުކުރުމަށްޓަކައި ވެސް ފޭރު ބޭނުން ކުރުމަކީ މުހިއްމު ކަމެއްކަމަށް ދީރާސާތަކުން އެނގިފައިވެ އެވެ.


Aiyfunaa alhaigen ves Muizzu aa vaadha kureveyne meehaku nufennaane: Adhurey - One Online\nޕީޕީއެމް އޮފީސް ކުރިމަތީގައި ބޭއްވި އެއްވުމެއްގައި އަދުރޭ ވާހަކަދައްކަވަނީ ---- ވަން ފޮޓޯ/ މުހައްމަދު އައުޒަމް\nމާލޭ ސިޓީ ކައުންސިލްގެ މޭޔަރު ކަމަށް ކުރިމަތިލާފައިވާ ކުރީގެ ހައުސިން މިނިސްޓަރު ޑރ. މުހައްމަދު މުއިއްޒުއާ ވާދަކުރެވޭނެ އިތުރު ބޭފުޅަކު އަތްފުނާ އަޅައިގެން ހޯދިޔަސް ނުފެންނާނެ ކަމަށް އިދިކޮޅު ކޯލިޝަން ހިންގެވުމާ ހަވާލުވެ ހުންނެވި، ޕީއެންސީގެ ރައީސް އަބްދުއް ރަހީމް އަބްދުﷲ (އަދުރޭ) ވިދާޅުވެއްޖެއެވެ.\nއަދުރޭ މިއަދު ކުރެއްވި ޓުވީޓެއްގައި ވިދާޅުވީ ކުރީގެ ރައީސް އަބްދުﷲ ޔާމީންގެ ވެރިކަމުގައި ހައުސިން މިނިސްޓަރުކަމުގެ މަގާމުގައި ޑރ. މުއިއްޒު ހުންނަވައިގެން މާލެއަށް ކޮށްދެއްވި ހިދުމަތްތަކަށް އެކަނި ބެލިޔަސް މާލޭގެ މޭޔަރުކަމުގެ މަގާމަށް މުއިއްޒުއާ ވާދަކުރެވޭނެ ދެވަނަ ބޭފުޅަކު އަތްފުނާ އަޅައިގެން ހޯދި ނަމަވެސް ނުފެންނާނެ ކަމަށެވެ.\nމާލޭ ސިޓީ ކައުންސިލްގެ މޭޔަރު ކަމަށް މުއިއްޒު ވާދަކުރަންވަން ނިންމަވައި، ސޯޝަލް މީޑިއާގައި އަންނަނީ ވަރަށް ބޮޑަށް ކެމްޕެއިން ކުރައްވަމުންނެވެ. އެގޮތުން މާލޭގެ ތަރައްގީއަށް އެކަށީގެންވާ މަސައްކަތެއް ނުކުރާ ކަމަށް ވިދާޅުވެ، މުއިއްޒު ގެންދަވަނީ ސަރުކާރަށް ވަރަށް ބޮޑަށް ފާޑުވިދާޅުވެ ވާހަކަދައްކަވަމުންނެވެ.\nމުއިއްޒުގެ އިތުރުން މާލޭ ސިޓީ ކައުންސިލްގެ މޭޔަރު ކަމަށް ކުރިމަތިލައްވާނެކަން އިއުލާން ކުރައްވާފައިވާ ބައެއް ބޭފުޅުންގެ ތެރޭގައި އަލްހާން ފަހުމީ އާއި އެމްޑީޕީގެ ޓިކެޓުގައި ވާދަކުރައްވައި އެޕާޓީގެ ކުރީގެ ސެކްރެޓަރީ ޖެނެރަލް އަނަސް އަބްދުއްސައްތާރާއި މާލޭގެ ފުރަތަމަ މޭޔަރު ސަރަނގު އާދަމް މަނިކުގެ އިތުރުން މާލެ ސިޓީ މޭޔަރު ކަމުގައި މިހާރު ހުންނެވި ޝިިފާ މުހައްމަދާއި މާލެ ސިޓީ ޑެޕިއުޓީ މޭޔަރުގެ މަގާމުގައި ހުންނެވި ޝަމާއު ޝަރީފު ހިމެނިވަޑައިގަންނަވަ އެވެ.\nގުޅޭ ޓެގު ޑރ. މުހައްމަދު މުއިއްޒު އިލެކްޝަންސް ކޮމިޝަން އަބްދުއްރަހީމް އަބްދުﷲ (އަދުރޭ) ލޯކަލް ކައުންސިލް އިންތިޚާބު


ރޯމިއޯ ބެކަމް ޕްރޮފެޝަނަލް ފުޓްބޯޅައަށް\nބެކަމްގެ ދަރި ރޯމިއޯ ފަރިތަކުރަނީ\nފުޓްބޯޅަ ލެޖެންޑް ޑޭވިޑް ބެކަމްގެ ދަރިފުޅު ރޯމިއޯ ބެކަމް، ޕްރޮފެޝަނަލް ފުޓްބޯޅައިގެ ފުރަތަމަ ކޮންޓްރެކްޓްގައި ސޮއި ކޮށްފި އެވެ.\nރޯމިއޯ ބެކަމް ގުޅިފައި ވަނީ ފޯޓް ލައުޑާޑޭލް އަށެވެ. މި ޓީމަކީ އިންޓާ މިއޭމީގެ ބެލެނިވެރިކަމުގެ ދަށުން ހިންގާ ޓީމެކެވެ. އިންޓާ މިއޭމީ އަކީ ރޯމިއޯގެ ބައްޕަ ބެކަމްގެ ޓީމެކެވެ. މިއީ ފުޓްބޯޅަ ހަޔާތުގައި ބެކަމްގެ ހަތަރު ދަރީންގެ ތެރެއިން ދެވަނަ ދަރިފުޅުގެ ފެށުމެވެ.\nފޯޓް ލައުޑާޑޭލް އާއި ރޯމިއޯ ގުޅުނުކަން އޭނާ އަންގާފައި ވަނީ އިންސްޓަގްރާމް ޕޯސްޓަކުންނެވެ. ގިނަ ބައެއްގެ ތައުރީފު އޮހުނު މި ޕޯސްޓަށް ރޯމިއޯގެ މަންމަ ވިކްޓޯރިއާ ވަނީ އެކަމާއި އުފާވާވަރު ބަޔާންކޮށް ކޮމެންޓެއް ކޮށްފަ އެވެ. އެ ކޮމެންޓުގައި ވިކްޓޯރިއާ ބުނީ ދަރިފުޅު ކުރަމުންދާ މަސައްކަތާއި މެދު އޭނާ އާއި މުޅި އާއިލާ ވެސް ވަރަށް ބޮޑަށް ފަހުރުވެރިވާ ކަމަށެވެ.\nއެމެރިކާގެ ކުޅިވަރު މީޑިއާތައް ބުނާ ގޮތުން ރޯމިއޯއަކީ ގިނަ މަގާމުތަކަކަށް ކުޅެވޭ، ހާލަތާއި އެއްގޮތަށް ބަދަލުވާން އެނގޭ މޮޅު ކުޅުންތެރިއެކެވެ. އެކަމަކު ވާދަވެރި މެޗުތަކެއްގައި ކުޅެ މެޗް ޕްރެކްޓިސް ހޯދުމަކީ މިވަގުތު އޭނާއަށް އެންމެ މުހިންމު އެއް ކަންތަކެވެ.\nރޯމިއޯގެ ފުރަތަމަ ޑިބަޓް ފޯޓް ލައުޑާޑޭލް ގައި ހަދާނެ ކަމަށް ބެލެވެނީ މިއަންނަ އާދީއްތަ ދުވަހު ޗަޓަނޫގާ ރެޑް ވޮލްވްސް އާއި އެޓީމު ބައްދަލުކުރާ މެޗުގަ އެވެ.\nމީގެ ކުރިން ރޯމިއޯ ކުޅެފައި ވަނީ މެންޗެސްޓާ ޔުނައިޓެޑްގެ ޔޫތު ޓީމަށެވެ. އޭނާގެ ބައްޕަ ބެކަމްއަކީ މެންޗެސްޓާ ޔުނައިޓެޑްގެ އިތުރުން ރެއާލް މެޑްރިޑްގައި ވެސް ވިދާލާފައިވާ މޮޅު ކުޅުންތެރިއެކެވެ.


Dhiffushi hamanujehun – Haftha\nTag: Dhiffushi hamanujehun\nހަމަނުޖެހުން ހިންްގި ދިއްފުށީގެ ފަޅުގައި އޮތް ލޯންޗެއްގައި ރޯވެއްޖެ\nކ. ދިއްފުށީގެ ފަޅުގައި އޮތް ލޯންޗެއްގައި ރޯވެއްޖެއެވެ.\nއެމްއެންޑީއެފުން ބުނީ، އެ ހާދިސާގެ ރިޕޯޓް ލިބުނީ މިރޭ ދަންވަރު 1:18 ހާއިރު ކަމަށެވެ. އަދި އެމްއެންޑީއެފް ފަޔާ އެންޑް ރެސްކިއު ސާވިސްއިން އެ އަލިފާން ކޮންޓްރޯލް ކޮށްފައިވާ ކަމަށްވެއެވެ.\nމި ހާދިސާ ހިނގަން މެދުވެރިވި ސަބަބެއް އަދި ހާދިސާގައި މީހަކަށް އަނިޔާއެއް ލިބުނު ކަމެއް އަދި ނޭނގެއެވެ. އަދި އެކަން އެމްއެންޑީއެފުން ހާމަކޮށްފައިނުވާއިރު އެރަށު ބައެއް މީހުން ބުނާގޮތުން، ލޯންޗުގައި ބަޔަކު ވަނީ ރޯކޮށްލައިފައެވެ.\nދިއްފުށީ ފަޅުގައި އޮތް ލޯންޗެއްގައި ރޯވިއިރު، އެރަށު ފިހާރައަކުން މީގެ ދެ ރޭ ކުރިން ހިނގި ބޮޑު ވައްކަމަކާ ގުޅިގެން ވަގު ހޯދުމަށް ރައްޔިތުން ނުކުތުމުން، ހަމަނުޖެހުންތަކެއް ވަނީ ހިނގައިފައެވެ.\nއަދި ހަމަނުޖެހުންތަކުގެ ތެރެއަށް އެ ވައްކަން ކުރި ކަމަށް ތުހުމަތު ކުރެވޭ މީހާ ވަޅިއެއް ހިފައިގެން ވަދެ ހަމަލާދިނުމުގެ ސަބަބުން ދެ މީހަކަށް ސީރިއަސް އަނިޔާތަކެއް ލިބިފައިވާ ކަމަށް އެރަށު ކައުންސިލުން ބުނެއެވެ. އޭގެ ތެރެއިން އެކަކު ވަނީ އިތުރު ފަރުވާއަށް މާލެ ވެސް ގެނެސްފައެވެ.\nAuthor މުޙައްމަދު އިބްރާހިމްPosted on May 23, 2019 Categories ޚަބަރުTags Dhiffushi hamanujehun, Fuluhun, K. DhiffushiLeaveacomment on ހަމަނުޖެހުން ހިންްގި ދިއްފުށީގެ ފަޅުގައި އޮތް ލޯންޗެއްގައި ރޯވެއްޖެ\nދިއްފުށީގައި ވަގަަކުު ހޯދަން ނިކުމެ ހިންގި ހަމަނުޖެހުންތަކުގައި ބަަޔަަކުު ސީރިއަސް ހާލަތެއްގައި\nކ. ދިއްފުށީގައި ރޭ ހިނގި ބޮޑު ވައްކަމާއި ގުޅިގެން ވަގު ހޯދުމަށް ރައްޔިތުން ނިކުތުމުން، ރައްޔިތުންގެ ތެރެއަށް ވަޅިއެއް ހިފައިގެން ވަތް މީހަކު، ދެ މީހަކަށް ހަމަލާދީ ޒަހަމް ކޮށްލައިފި އެވެ.\nދިއްފުށީގެ ލަވްލީގާޑް ފިހާރަ ފަޅާލައި 180،00 ރުފިޔާ ވަނީ ވަގަށް ނަގައިފަ އެވެ. އެ ފައިސާއާ ފައިސާ ވަގަށް ނެގި މީހުން ހޯދުމަށް އެ ރަށުގެ ގިނަ ރައްޔިތުން ވަނީ މިރޭ ނިކުމެފަ އެވެ.\nދިއްފުށީގެ ކައުންސިލް މެންބަރަކު ‘ހަފްތާ’ އަށް ވިދާޅުވީ، އެ ފިހާރައިން ވަގަށް ނެގި ފައިސާ ހޯދުމުގެ މަސައްކަތް ކުރަމުންދަނިކޮށް، ފިހާރައާ ޖެހިގެން ހުރި ގެއިން ގިނަ އަދަދެއްގެ ފައިސާ ފެނިފައިވާ ކަމަށެވެ. އަދި ދެ މީހުން ޒަހަމްވީ، ފައިސާ ވަގަށް ނެގި މީހާ ހޯދުމަށް ރައްޔިތުން ނިކުމެ އުޅެނިކޮށް ވަގު ކަމަށް ތުހުމަތު ކުރެވޭ މީހާ ވަޅިއެއް ހިފައިގެން އައިސް މީހުން ގަނޑު ތެރެއަށް ވަދެ ހަމަލާ ދިނުމުން ކަމަށް ކައުންސިލް މެންބަރު ވިދާޅުވި އެވެ.\nވަޅި ހިފައިގެން އައި މީހާ އެކަގެ އަތައް ހަމަލާދީ އޭނާގެ އަތުގެ ނާރެއް ބުރިކޮށްލާފައިވާ ކަމަށް ކައުންސިލުން މައުލޫމާތު ދެއެވެ. އަދި އޭނާ ހުއްޓުވަން ނިކުއިން ދެވަނަ މީހާއަށް ވެސް ވަޅިން ހަމަލާދީ ޒަހަމްކޮށްލާފައިވާ ކަމަށް ކައުންސިލުން ބުނެއެވެ.\nޒަހަމްވި ދެ މީހުންގެ ތެރެއިން އަތުގެ ނާރު ބުރިވި މީހާ އިތުރު ފަރުވާއަށް މާލެ ގެންގޮސްފައިވާ ކަމަށް ކައުންސިލުން ބުންއެވެ. އަދި ވަޅިން ހަމަލާ ދިން މީހާ ހުއްޓުވަން ރައްޔިތުން އަރައިގަތުމުން އޭނާއަށް ވެސް ކޮންމެވެސް ވަރަކަށް އަނިޔާވެފައިވަތީ ފުލުހުންގެ ހިމާޔަތުގައި އެ ރަށު ސިއްހީ މަރުކަޒަށް ގެންގޮސް ފަރުވާ ދެމުން އަންނަ ކަމަށް ކައުންސިލުން ބުންޏެވެ.\nAuthor މުޙައްމަދު އަންވަރުPosted on May 23, 2019 May 23, 2019 Categories featured main, ޚަބަރުTags Dhiffushi hamanujehun, Fuluhun, K. DhiffushiLeaveacomment on ދިއްފުށީގައި ވަގަަކުު ހޯދަން ނިކުމެ ހިންގި ހަމަނުޖެހުންތަކުގައި ބަަޔަަކުު ސީރިއަސް ހާލަތެއްގައި\nހަދަމުންދާ އިމާރާތަކުން ބިދޭސީއަކު ވެއްޓި މޭ ކަށިތަކެއް ބިނދިއްޖެ\nއުއްތަމަ ފަނޑިޔާރު ވަކިކުރަން ހުށަހެޅުމުން ޖަމީލު: ތިޔަ އިލޮށިގަނޑު އަދި ލޮލަށް ހެރޭނެ!\nސުޕްރީމް ކޯޓު ހިންގުން ފަނޑިޔާރު އަރީފާ ހަވާލުކުރަން ނިންމައިފި\nޕީސީބީ ގެ ބޯޑަށް މެންބަރުން އައްޔަންކުރަން މަޖިލީހަށް ނަންތަށް ފޮނުވައިފި\nވިޔަފާރިތަކަށް އެހީތެރިކަން ދިނުމަށް ބީއެމްއެލް އިން މާލޭގައި ބިޒްނަސް ސެންޓަރެއް ހުޅުވައިފި\nއުއްތަމަ ފަނޑިޔާރާއި ފަނޑިޔާރު އާދަމް ދެ މަހަށް ސަސްޕެންޑްކޮށްފި\nޖޭއެސްސީގެ ރައީސް ކަމަށް ހިސާން ހުސެއިން އައްޔަން ކޮށްފި\nއުއްތަމަ ފަނޑިޔާރާއި ފަނޑިޔާރު އާދަމް ވަކިކުރަން މަޖިލީހަށް ހުށަހަޅަނީ


REPORT: Covid ah fahu rashu fageerukan filaanee mahaha furaigen!\nފަގީރުކަމުން ރަށް ސަލާމަތްވާނީ މަހަށް ފުރައިގެން!\nހަނިމާދޫ އަތިރި މަތީގައި އެހެލާފައި އޮތް ކުޑަ ދޯންޏެއް: ކޮވިޑާ ގުޅިގެން ރަށްރަށުގެ އިގްތިސޯދަށް ބޮޑު ގެއްލުމެއް ކުރިމަތިވާނެ: އޮތީ މަސްވެރިކަން ކުރި އެރުވުން -- ފޮޓޯ: އަވަސް އާކައިވް\nރާއްޖޭގެ ގިނަ ރަށްތަކަކީ މީގެ ދިހަ ވަރަކަށް އަހަރުގެ ކުރިއަށް ބެލިއަސް އިގްތިސޯދީ ގޮތުން މާބޮޑު ހަރަކާތެއް ނެތް ތަންތަނެވެ. ނަމަވެސް ރަށު ޓޫރިޒަމް ނުވަތަ ގެސްޓްހައުސް ވިޔަފާރި ފެށުމާއެކު ރަށްތަކަށް ތިޔައިގިކަން އާއްމުވި އެވެ. އާއިލީ ވިޔަފާރިތަކުގެ ގޮތުގައި ގެސްޓްހައުސްތައް ހުޅުވި އެވެ. ޓޫރިސްޓުން ރަށުގައި ވިޔަފާރި ކުރަމުން ދިއުމާއެކު ކަންމަތީ ފިހާރަތަކުގެ ސޭލްސް އުފުލުނެވެ. ނަމަވެސް މުޅި ދުނިޔޭގެ އިގްތިސޯދު "ހެއިނައްތާލި" ކޮވިޑް-19 ގެ ބަލާއާފާތާއެކު ޓޫރިޒަމް ހީނަރުވުމުން ރަށްރަށުގެ ކުދި އިގްތިސޯދުތަކަށް ވަނީ ހީނަރުކަން އައިސްފަ އެވެ. މިހާރު ޓޫރިޒަމާ ގުޅުންހުރި އެއްވެސް ކަމަކުން ޖީބަށް ފައިސާ ފޮއްޗެއް ލިބޭނެ ގޮތެއް ނެތެވެ.\nމިހާރު ހޯދަން ޖެހިފައި އެ ރަށްތައް ފަގީރުނުވެ، ސަލާމަތް ކުރެވޭނެ އަވަސް ގޮތެވެ. ރަށްރަށުގެ އިގްތިސޯދު ބޮޑު ހީނަރު ކަމަކަށް ވެއްޓިގެން ގޮސް އެންމެ ބޮޑުވަރު ނުވާނެ ފޯމިއުލާއެއް ހޯދުމެވެ. އެކަހަލަ ފޯމިއުލާއަކީ ކޮބައި ހެއްޔެވެ؟ މިހަލަ ދަނޑިވަޅެއްގައި އެ ގޮތަކީ ކޮބައި ހެއްޔެވެ؟\n"ދަނޑުވެރިކަން ފެށިއަސް ހިނގައި ގަންނަން ދުވަސް ނަގާނެ. އެކަމަކު މަސްވެރިކަން އެބަ ކުރެވޭ މިހާރު ވެސް އެހެންވެ، އެބަޖެހޭ މަސްވެރިން ހޭލުންތެރި ކުރުވައިގެން، އެހީތެރި ވެގެން ދޯނި ފަހަރު މަހަށް ފުރުވަން. މަސްވެރިކަން ކުރިއަރުވަން،" ރާއްޖޭން ޔޫރަޕަށް އެންމެ ގިނައިން ބޮޑު ކަންނެލި ބޭރު ކުރާ އެއް ކުންފުނި ކަމަށްވާ އެންސިސް ފިޝަރީޒްގެ މެނޭޖިން ޑިރެކްޓަރު މުހައްމަދު ވަސީމް ވިދާޅުވި އެވެ.\nކޮވިޑަށް ފަހު "ނިއު ނޯމަލް" ގައި އިގްތިސޯދު ހުޅުވާލިއަސް، ގެސްޓްހައުސް ތަކަށް ޓޫރިސްޓުން އަންނަން ފަށާނެ ކަމަށް ބެލެވެނީ ވަރަށް ފަހުން ނޫނީ އެންމެ ފަހުންނެވެ. ސަބަބަކީ މި ވިޔަފާރި ރަށުގެ އާއްމު އާބާދީއާ ގުޅުން ބޮޑުވުމެވެ.\nކޮވިޑަށް ވެކްސިނެއް ހޯދުން ނޫނީ މި ބަލީގެ ބިރު ފިލައި ދިޔަކަމުގެ ކަށަވަރުކަން ލިބިގެން ނޫން ގޮތަކަށް މި ވިޔަފާރި ހުޅުވައެއް ވެސް ނުލާނެ އެވެ. އެހެންވެ އިގްތިސޯދީ މާހިރުންގެ ނަޒަރުގައި ދިވެހިންގެ ގިނަ ބަޔަކަށް އާމްދަނީއެއް އިތުރު ކުރެވޭނެ އެއް ގޮތަކީ މަސްވެރިކަން އަލުން ރަނގަޅަށް ދިރުވުމެވެ. ކަންނެލި މަސްވެރިކަމާއި ކަނޑު މަހާއި ފަރު މަސްވެރިކަން ފުޅާ ކޮށްގެންނެވެ. މަސް ގަނެވޭނެ ރަނގަޅު ގޮތްގޮތް ހޯދައިގެނެވެ. މަސްވެރިންނަށް ބަރާބަރަށް ފައިސާ ދެވޭނެ އެފިޝެންޓް އިންތިޒާމު ތަކެއް ހަމަޖައްސައިގެނެވެ.\nޓޫރިޒަމް އާއްމު ހާލަތަށް ދިއުމާ ހަމައަށް ވެސް ރާއްޖޭގެ އާބާދީގެ ބޮޑު ބައެއް ފަގީރުނުވެ، ސަލާމަތް ވާނެ އެއް ގޮތަކީ މި އެވެ. އެހެން ނޫނީ ދެން އޮތީ، ސަރުކާރުން އެތައް ބިލިއަން ރުފިޔާއެއްގެ އެހީގެ ޕެކޭޖު ތަކެއް ނެރުމެވެ.\nއޭގެ ބަދަލުގައި އިގްތިސޯދީ ނަޒަރަކުން ބަލާއިރު އެންމެ ފައިދާ ހުރި ގޮތަކީ މަސައްކަތް ކުރަންތިބި ބަޔަކު ނެރެ މަސައްކަތުގައި ޝާމިލް ކުރުވުމެވެ. އެހެންވެ، މިހާރު ޕްލޭން ހަދަންވީ ނިއުނޯމަލްގައި ޓޫރިޒަމް އޮންނާނެ ގޮތެއް ރޭވުން އެކަންޏެއް ވެސް ނޫނެވެ. އަވަސް ފިޔަވަޅު ތަކެއްއަޅައި މަސްވެރިކަން ދިރުވޭނެ ޕްލޭން ތަކެއް ވެސް އަވާ ކުރަހަން އެބަޖެހެ އެވެ.\nދުނިޔޭގެ ބާޒާރުގައި ތެލުގެ އަގު އިންތިހާއަށް ދަށުގައި އޮތުމުން މަސްވެރިން ތެލަށް ކުރާ ހޭދަ ކުޑަ އެވެ. އެހެންވެ މި ވަގުތު ވެސް އޭގެ ފައިދާ ނަގަން އަވަސްވެ ގަންނަން އެބަ ޖެހެ އެވެ.\nމަސްވެރިކަމަށް އެހީ ވެގެން އެކަން ވަރުގަދައަށް ދިރުވި ދާނެ ހެއްޔެވެ؟ މަސްވެރިކަމުގައި މިހާރު ކިހާ ބަޔަކު އުޅޭ ހެއްޔެވެ؟\nމިހާރުގެ ހަމައެކަނި އިގްތިސާދީ ހަރަކާތް\nހިސާބުތައް ދައްކާ ގޮތުން ރާއްޖޭގައި މަސްވެރިކަން ކުރާ އާބާދީ ބޮޑުތަނުން ކުޑަވެގެން އަދިވެސް ނުދެ އެވެ. ރާއްޖޭގައި މަސްވެރިކަމުގެ މަސައްކަތުގައި 17،000 އެއްހާ މީހުން އަދިވެސް އެބަ އުޅެ އެވެ. މިއަދަދަކީ ޓޫރިޒަމް ސިނާއަތުގައި ދިވެހިން އުޅޭ އަދަދާ ގާތްގަނޑަކަށް އެއްވަރުގެ އަދަދެކެވެ. އެއީ އަދި ގެސްޓްހައުސް ފުޅާވުމާއެކު މަހަށް ނުކުންނާނެ ބަޔަކު ނުވެ އެތައް އޮޑިއެއް ފަޅުގައި އަޅާފައި އޮތުމާވެސް އެކު އެވެ.\nއަޅާފައިވާ އޮޑިތަކުގެ އޮޑިވެރިންނަށް އެހީވެ މަހަށް ނުކުނަން ވަގުތު ދޭންވީ އެވެ. ބޮޑެތި ލޯނު ނަގައިގެން ތިބި އޮޑިވެރިންނަށް ލުއި ދޭންވީ ވަގުތަކީ މިއީ އެވެ.\nޔޫރަޕަށް ކިރުވަން ބޮޑު ކަންނެލި ގަންނަނީ: މަސްވެރިކަން ތަރައްގީ ކުރުން ނޫން ހައްލެއް ދިވެހި އިގްތިސޯދަކަށް ނެތް -- ފޮޓޯ: އަވަސް އާކައިވް\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ތަފާސް ހިސާބުތައް ދައްކާ ގޮތުގައި ރާއްޖޭގެ އެކްސްޕޯޓުގެ 95 ޕަސެންޓް ހިއްސާއަކީ މަހާއި މަހުން އުފައްދާ ބާވަތް ތަކެވެ. މިދިޔަ އަހަރުގެ ތަފާސް ހިސާބުތައް ދައްކާ ގޮތުގައި ރާއްޖޭގެ މަހުގެ އެކްސްޕޯޓް 13 ޕަސެންޓް ދަށްވި އެވެ. ނަމަވެސް 158 މިލިއަން ރުފިޔާގެ އާމްދަނީއެއް ލިބުނެވެ.\nމިދިޔަ އަހަރު ރާއްޖޭން ބޭރުކުރި މަހުގެ ތެރެއިން 29 ޕަސެންޓް އެކްސްޕޯޓް ކޮށްފައި ވަނީ ރޯމަހުގެ ގޮތުގައި ތައިލެންޑަށެވެ. ޖަރުމަނާއި އިނގިރޭސިވިލާތާއި ފްރާންސް ފަދަ ގައުމުތަކުގެ ބާޒާރު ތަކަށް ދަޅު މަހާއި ޕައުޗް ނުވަަތަ މަސް ޕެކެޓާއި ބޮޑު ކަންނެލި ވެސް އެކްސްޕޯޓް ކޮށްފައިވެ އެވެ. މިދިޔަ އަހަރު އެކްސްޕޯޓް ދަށްވި ނަމަވެސް މަސްވެރިންނަށް ވަނީ ކުންފުނި ތަކުން ބޮޑު އަދަދުތަކުން ފައިސާ ދީފަ އެވެ. އެ ފައިސާ ގޮސްފައި ވާނީ ސީދާ އާއިލާތަކަށެވެ. ނޫނީ ރަށްރަށުގެ އިގްތިސޯދީ ދާގަނޑުގެ ތެރެއަށެވެ.\nމިދިޔަ އަހަރާއި އޭގެ ކުރީ އަހަރު ރާއްޖޭން މަސް އެކްސްޕޯޓް ކުރި ގޮތް -- ގްރާފް: އެމްއެމްއޭ\nސަރުކާރުގެ މަސް ކުންފުނި މިފްކޯއަށް އެކަނި ބަލައިލި ނަމަ އެވްރެޖު ގޮތެއްގައި ކަޅު ބިލަމަސް ރޮލާ ކިރުވާ މަސްވެރިންނަށް އަހަރަކު 800 މިލިއަން ރުފިޔާ ވަރު ދޫކުރެ އެވެ. އަދި ބޮޑު ކަންނެލި އެކްސްޕޯޓް ކުރާ އެންސިސް ފިޝަރީޒަށް ބަލާނަމަ މިދިޔަ އަހަރު މަސްވެރިން ނަށް 280.7 މިލިއަން ރުފިޔާ ވަނީ ދިނެވެ. އަދި މި އަހަރުގެ މިހާތަނަށް 104 މިލިއަން ރުފިޔާ ވަނީ ދޫކުރި އެވެ.\nރަނގަޅު އާމްދަނީއެއް ލިބޭ\nމަހަށް ގޮސްގެން ކިހާ ވަރެއްގެ އާމްދަނީއެއް ލިބޭ ހެއްޔެވެ؟ ކަޅު ބިލަ މަހުގެ މަސްވެރިކަމަށް ބަލާނަމަ މަސްވެރިކަން އެންމެ ދަށް ދުވަސްވަރު ވެސް، އެއް ޓަނާއި 15 ޓަނާ ދެމެދުގެ އަދަދަކަށް ދޯންޏަކުން މަސް ބާނަ އެވެ. އެހެންވެ މި ވަރުން ބަލާނަމަ 20 ނޫނީ 25 މީހުން އުޅޭ ދޯންޏެއްގެ ފަޅުވެރި އަކަށް ހަފުތާއަކު 3،000ރ. އާއި 15،000ރ. އާ ދެމެދުގެ އާމްދަނީއެއް ލިބެ އެވެ. ރާއްޖޭގައި އަހަރުގެ މެދުތެރޭގައި އަންނަ މަސްވެރިކަން ރަނގަޅު ދުވަސްވަރު ދޯންޏަކުން އެވްރެޖު ގޮތެއްގައި 15 ޓަނާއި 18 ޓަނުގެ މަސް ބާނަ އެވެ. އަދި މަސްވެރިކަން އެންމެ ރަނގަޅު ދުވަސް ދުވަހު 20 ޓަނު ވެސް ބާނަ އެވެ.\nމަސްވެރިކަން އެންމެ ރަނގަޅު ދުވަސް ދުވަހު މ،ަސް ބާނާނަމަ މަސްވެރިއަކަށް ހަފުތާއަކު 20،000ރ. ވަރު ލިބިފައި އެބަހުއްޓެވެ. މިއީ އެވްރެޖު ގޮތެއްގައި މަސް ދުވަހަކަށް ބަލާނަމަ 80،000ރ. ގެ އާމްދަނީ އެކެވެ. އެހެންވެ މިއީ މިނިމަމް ވޭޖު، ނުވަތަ އަސާސީ މުސާރައަށް ކަނޑައަޅަން ނިންމާފައިވާ އަދަދަށް ވުރެ ވެސް މާމަތީ އަދަދެކެވެ. އަދި ރިސޯޓެއްގައި މަސައްކަތް ކުރާ މުވައްޒަފަކަށް އެވްރެޖު ގޮތެއްގައި ލިބޭ މުސާރަ އަށް އެކަނި ބަލާނަމަ ވެސް ބޮޑު އަދަދެކެވެ.\nދެން އޮތީ ކަންނެލީގެ މަސްވެރިކަމެވެ. ކަންނެލި މަސްވެރިން އާމްދަނީ ބަހަނީ ތިން ދުވަހުންނާއި ހަފުތާ އަކުންނެވެ. އާއްމު ގޮތެއްގައި ތިން ޓަނާއި ހަ ޓަނު ވަރު ދޯންޏަކުން ބާނަ އެވެ. އަދި ކަންނެލީގެ އަގު ރާއްޖޭގައި އާއްމު ގޮތެއްގައި ހުންނަ ވަރުން ބަލާނަމަ މަސްވެރިއަކަށް ތިން ދުވަހުން ނޫނީ ހަފުތާއަކުން 10،000ރ. އާއި 15،000ރ. ގެ އާމްދަނީއެއް ލިބެ އެވެ. އެހެންވެ މިއީ ވެސް މަސް ދުވަހަށް ބަލާނަމަ ބޮޑު އާމްދަނީ އެކެކެވެ.\nމަސްވެރިންކަމުން މި ވަރުގެ ރަނގަޅު އާމްދަނީއެއް ލިބޭއިރު މިކަން ދިރުވަން މަސައްކަތް ނުކުރަނީ ކީއްވެގެން ހެއްޔެވެ؟ މަސްވެރިކަމަށް ޒުވާނުން އެބަ ނުކުމެ އެވެ. އެހެންވެ، ކޮވިޑް-19 އާ ގުޅިގެން އިގްތިސޯދީ ހަމައެކަނި މަސައްކަތުގެ ގޮތުގައި މަސްވެރިކަން ވެފައިވާއިރު، މިކަން ދިރުވަންވަން މަސައްކަތް ކުރަން އެބަޖެހެ އެވެ.\nމާކެޓު ގެއްލުނަ ނުދޭން ހިތްވަރު ބޭނުންވޭ\nކޮވިޑަށްފަހު، ދުނިޔޭގެ ބާޒާރުގައި ކަންނެލީގެ އަގު އުފުލެން ފަށާފައިވާ ކަމަށް، މޯލްޑިވްސް ސީފުޑް ޕްރޮސެސާސް އެންޑް އެކްސްޕޯޓާސް އެސޯސިއޭޝަން (އެމްއެސްޕީއީއޭ) އިން ވަނީ ބުނެފަ އެވެ. އެހެންވެ، ދިވެހި ފިނި ކުރި ބޮޑު ކަންނެއްޔަށް ޔޫރަޕުގައި އޮތް ޑިމާންޑް މަތިވަމުން ދިއުމާއެކު، މަސް ގަންނަ ކުންފުނި ތަކުން ވަނީ ރާއްޖޭގައި މަސް ގަންނަ އަގު ވެސް މަތިކޮށްފަ އެވެ. ކޮވިޑުގެ ހާލަތު ފެށުނުއިރު ބޮޑު ކަންނެލި ކިލޯއެއް 25ރ. އަށް ހުރި ނަމަވެސް މިހާރު ކަންނެލި ގަންނަނީ ކިލޯއެއް 60ރ. އަށެވެ. އެހެންވެ މިއީ މަސްވެރިންނަށް ލިބިގެން ދާނެ އިތުރު ހިތް ވަރަކަށްވާނެ އެވެ.\nކާރުހާނާއަށް މަސްކިރުވަނީ: ރާއްޖޭގެ އިގްތިސޯދަށް ދެން ތެދުވެވޭނީ މަސްވެރިކަން ތަރައްގީކޮށްގެން\nއެންސިސް ކުންފުނީގެ އެމްޑީ ވަސީމް ވިދާޅުވި ގޮތުގައި ޔޫރަޕު ހުޅުވި ނަމަވެސް މަސް އެކްސްޕޯޓް ކުރެވޭނެ މަތިންދާ ބޯޓުތައް މަދުވުމަކީ ހުރަހެކެވެ.\n"ދަޅު މަހުގެ ޑިމާންޑު ވެސް ބޮޑު. ކަންނެލީގެ ޑިމާންޑު ވެސް އެބައޮތް. އެކަމަކު ފްލައިޓް ނެތީމަ ދަތިވަނީ. މި އަންނަ މަދު ފްލައިޓުން މަސް ކޮޅެއް ފޮނުވަނީ. އެކަމަކު މަސް ނުލިބުމުގެ މައްސަލަ ބޮޑު. ފްލައިޓް އަންނަން ވާއިރަށް އެކަށީގެންވާ ވަރަށް މިހާރު މަހެއް ނުލިބޭ. އެހެންވެ މަސްވެރިން މަހަށް ނުކުންނަން ހިތްވަރު ދޭން އެބަޖެހޭ،" ވަސީމް ވިދާޅުވި އެވެ.\nމަސް ނުލިބެނީ މަސްވެރިން މި ދުވަސްވަރު މަހަށް ނުނުކުންނާތީ އެވެ. މީގައި މި ދުވަސްވަރު މޫސުން ވެސް ހުރަކަށްވެ އެވެ. އަނެއް ހުރަހަކީ ކޮވިޑް-19 އާ ގުޅިގެން ހިތުގައި އުފެދިފައިވާ ބިރުވެރި ކަމެވެ. އެކަމަކު ބޭރުގެ މާރުކޭޓަކީ ހަމައެކަނި ދިވެހި މަހަށް ހުސްކޮށް އޮންނަ ތަނެއް ނޫނެވެ. ރާއްޖެ އިން މަސް ނުލިބޭނަމަ އެ މާކެޓުތައް ގެއްލުމުގެ ފުރުސަތު ވެސް އޮންނާނެ އެވެ. އެހެންވެ މިހާރު މަސްވެރިން ވެސް އިތުރު ހިތްވަރެއް ލައިގެން މަސައްކަތް ކުރަން އެބަ ޖެހެ އެވެ. މިހާރު މަހުގެ އަގު ރަނގަޅު ދުވަސްވަރު މަސައްކަތް ކުރުމަކީ ރަނގަޅު އާމްދަނީއެއް ވެސް ލިބޭނެ ގޮތެކެވެ. މިއާއެކު ރަށްރަށަށް ކުރިމަތިވެފައިވާ އިގްތިސޯދީ ހީނަރުކަމަށް ކޮންމެ ވެސް ލުޔެއް ވެސް މިކަމުން ލިބިގެން ދާނެ އެވެ. ރަށު އިގްތިސޯދުގައި ދައުރު ކުރާ ފައިސާ އިތުރު ވާނެ އެވެ. ރަށްތައް ފަގީރު ނުވެ ހިފަހައްޓާލެވިދާނެ އެވެ.\nމަސްވެރިން އިގްތިސޯދު ކޮވިޑް-19 + ދިރިއުޅުން ކޮރޯނާ ވައިރަސް ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް އެކޮންމިކް ރިލީފް ޕެކެޖް


Corruption ge thuhumathugai Platini hayyarukohfi | Mihaaru\n18 ޖޫން 2019 - 14:40\nފްރާންސް ގައުމީ ފުޓްބޯޅަ ޓީމުގެ ކުރީގެ ކެޕްޓަން ހައްޔަރުކުރީ ގަތަރަށް ފުރުސަތު ދިނުމުގައި ކޮރަޕްޝަން ހިމެނޭ ކަމަށް ކުރެވޭ ތުހުމަތުގެ ތަހުގީގުކުރަމުން އަންނަ ފްރާންސްގެ އެންޓި-ކޮރަޕްޝަން ފުލުހުންނެވެ. ވޯލްޑް ކަޕް ބޭއްވުމުގެ ފުރުސަތު ގަތަރަށް ދޭން 2010 ވަނަ އަހަރު ފީފާގެ އެގްޒެކެޓިވް ކޮމިޓީން ނިންމި އިރު ޕްލެޓިނީ އަކީ އެ ކޮމިޓީގެ މެމްބަރެކެވެ. އެ ވޯޓުގެ ކުރިން އެގްޒެކެޓިވް ކޮމިޓީގެ ދެ މެމްބަރަކު ވަނީ ކޮރަޕްޝަނުގެ ތުހުމަތުގައި ސަސްޕެންޑްކޮށްފަ އެވެ.\nފުޓްބޯޅައިގެ އާދައިގެ ގައުމެއްގެ ގޮތުގައި އޮތް ގަތަރަށް އެ ފުރުސަތު ދިނުމުން އެތައް ބަޔެއްގެ ފާޑުކިޔުން އަމާޒުވެ އަދި ކޮރަޕްޝަނުގެ ތުހުމަތުކުރެވުނެވެ. ގަތަރުގެ އިތުރުން ވޯލްޑް ކަޕް ބާއްވަން ބިޑްކުރީ އެމެރިކާ، ދެކުނު ކޮރެއާ، ޖަޕާން އަދި އޮސްޓްރޭލިއާ އެވެ.\nއުމުރުން 63 އަހަރުގެ ޕްލެޓިނީ މިހާރު ވެސް ހުންނެވީ ފުޓްބޯޅައިން ސަސްޕެންޑްކުރެވިފަ އެވެ. އޭނާ އާއި ފީފާގެ ކުރީގެ ރައީސް ސެޕް ބްލެޓާ ސަސްޕެންޑްކުރީ މަގާމުގެ ނުފޫޒު ބޭނުންކޮށްގެން ކޮރަޕްޝަންގެ ގޮތުގައި 1.3 މިލިއަން ޕައުންޑްގެ މުއާމަލާތެއް އެއްބަސްވުމުގެ ބޭރުން ހިންގާފައިވާތީ އެވެ. ޕްލެޓިނީ އަށް 2015 ވަނަ އަހަރު ފުރަތަމަ އައީ އަށް އަހަރުގެ ސަސްޕެންޝަނެކެވެ. އެހެން ނަމަވެސް އެ މައްސަލަ ކޯޓަށް ހުށަހަޅައިގެން ވަނީ ހަތަރު އަހަރަށް ކުޑަކޮށްފަ އެވެ.\nފްރާންސާ އެކު 1984 ވަނަ އަހަރުގެ ޔޫރަޕިއަން ފުޓްބޯޅަ މުބާރާތް ކާމިޔާބުކުރެއްވި ޕްލެޓިނީ އަކީ އެ ގައުމުގެ ތާރީހު ދުށް އެންމެ މޮޅު އެއް ކުޅުންތެރިޔާ އެވެ. އޭނާ ވަނީ އިޓަލީގެ ޔުވެންޓަސް އަށް ކުޅެ ޔޫރަޕުގެ މޮޅު ކުޅުންތެރިޔާގެ މަގާމް ތިން ފަހަރު ހާސިލްކުރައްވައިފަ އެވެ.\nއިތުރު ލިޔުންތައް މިޝޭލް ޕްލެޓިނީ ޔުއެފާ ފީފާ


TFT ge5kilometer dhuvumuga raees baiverivevadaigenfi | Mihaaru\nލ. އަތޮޅުގައި މިއަދު ބޭއްވި ދުވުމުގައި ރައީސް އިބްރާހިމް މުހައްމަދު ސޯލިހް ބައިވެރިވެވަޑައިގަންނަވަނީ. --- ފޮޓޯ: ރައީސް އޮފީސް\nޓީއެފްޖީގެ5ކިލޯމީޓަރު ދުވުމުގައި ރައީސް ބައިވެރިވެވަޑައިގެންފި\n26 ޖެނުއަރީ 2019 - 12:46 10 comments\nޓީއެފްޖީން އިންތިޒާމުކޮށްގެން ލ. ގަމުގައި ބޭއްވި ދުވުމުގެ ބޮޑު ހަރަކާތުގައި ރައީސް އިބްރާހިމް މުހައްމަދު ސޯލިހާއި އެމަނިކުފާނުގެ އަނބިކަނބަލުންނާއެކު ގިނަ އަދަދެއްގެ ދުވުންތެރިން ވެސް ބައިވެރިވި އެވެ. މިއީ، ރާއްޖޭގައި މިހާތަނަށް ބޭއްވި ދުވުމުގެ އެންމެ ބޮޑު އެއް ހަރަކާތެވެ.\nރައީސް އިބްރާހިމް މުހައްމަދު ސޯލިހް މިއަދު ލ. އަތޮޅުގައި ބޭއްވި ދުވުމުގައި ބައިވެރިވެވަޑައިގަންނަވާއިރު، އެމަނިކުފާނުގެ އަނބިކަނބަލުން ފަޒުނާ (ފަހަތުގައި) ވެސް ބައިވެރިވެވަޑައިގަންނަވަނީ. --- ފޮޓޯ: ރައީސް އޮފީސް\n"ކޮކާ ކޯލާ ރަން އިން ލާމު" އިއްޔެ ފައްޓަވައި ދެއްވީ ވެސް ރައީސް އެވެ.\nރައީސް އިބްރާހިމް މުހައްމަދު ސޯލިހް ލ. އަތޮޅަށް ކުރައްވަމުން ގެންދަވާ ދަތުރުފުޅުގައި ބައެއް ކައުންސިލްތަކުގެ މެމްބަރުންނާ ބައްދަލުކުރައްވައި ޔޫތު ސެންޓަރުތަކަށް ވަޑައިގެންނެވި އެވެ. އަދި ކައުންސިލް މެމްބަރުންނާއި ބައެއް ޒުވާނުންގެ ހުރި ޝަކުވާތައް ރައީސް ވަނީ އަޑުއައްސަވައިފަ އެވެ.\nރައީސް އިބްރާހިމް މުހައްމަދު ސޯލިހް، މިއަދު އާންމުންނާއެކު ފޮޓޯއެއް ނަންގަވަނީ. --- ފޮޓޯ: ރައީސް އޮފީސް\nލ. އަތޮޅަށް ކުރެއްވި ދަތުރުފުޅު ނިންމަވާލެއްވުމަށް ފަހު ރައީސް މާލެ ވަޑައިގަންނަވާނީ މިއަދެވެ.\nއިތުރު ލިޔުންތައް ލ. ގަން ލ. އަތޮޅު ރައީސް އިބްރާހިމް މުހައްމަދު ސޯލިހް ކޮކާ ކޯލާ


SunOnline: Gaathilakah maafu dhevvumun Sirisena ah ethah bayaku faadukiyanee\nގާތިލަކަށް މާފު ދެއްވުމުން ސިރިސޭނައަށް އެތައް ބަޔަކު ފާޑުކިޔަނީ\nރުގިއްޔާ މުހައްމަދު މޫސާ 10 Nov 2019, 18:43\nލަންކާގެ ރައީސް މައިތިރިޕާލާ ސިރިސޭނާ ވަނީ މަރަން ހުކުމްކޮށްފައިވާ މީހަކަށް މާފު ދެއްވާފަ -- ފޮޓޯ: އޭއެފްޕީ\nކޮލޮމްބޯ (ނޮވެމްބަރު 2): މީގެ 14 އަހަރު ކުރިން ސްރީލަންކާގައި ސްވީޑެންގެ އަންހެނަކު މަރާލިކަން ސާބިތުވެ، މަރަން ހުކުމްކޮށްފައިވާ މީހަކަށް ރައީސް މައިތިރިޕާލާ ސިރިސޭނާ މާފު ދެއްވުމުން، ރައީސަށް ގިނަ ބަޔެއްގެ ފާޑު ކިޔުން އަމާޒުވެއްޖެއެވެ.\nދެހާސް ފަސްވަނަ އަހަރު ލަންކާގައި ޗުއްޓީ ހޭދަކުރަން ދިޔަ 19 އަހަރުގެ ޔިވޮން ޖޯންސަންގެ ގާތިލު ޖޫޑް ޖަޔަމަހައަށް ސިރިސޭނާ މާފުދެއްވުމުން އިއްޔެ އޭނާ ވަނީ ޖަލުން މިނިވަންކޮށްފައެވެ.\nޖޯންސަންގެ މަރުގެ މައްސަލައިގެ ޝަރީއަތަށް އެނގުނު ގޮތުގައި ޖަޔަމަހަ އޭނާ މަރާލީ ވަރަށް ބޮޑަށް އަނިޔާ ކުރުމަށްފަހުގައެވެ. އެގޮތުން ޖޯންސަންގެ ބޮލުގެ ނާށިގަނޑު 64 ތަނަކުން ފަޅައިގެން ގޮސްފައިވާކަމަށް ހެކި ބަސް ދިން ފަރާތްތަކުން ބުންޏެވެ.\nއެމައްސަލައިގައި ޖަޔަމަހަގެ މައްޗަށް ފުރަތަމަ ކުރީ 12 އަހަރުގެ ޖަލު ހުކުމެކެވެ. އަދި އޭނާ އެ މައްސަލަ އިސްތިއުނާފުކުރުމުން ހައި ކޯޓުން ނިންމީ ޖަޔަމަހަ މަރަން ހުކުމްކުރާށެވެ. އޭގެ ފަހުން 2014 ގައި ސުޕްރީމް ކޯޓުން ވަނީ އެ ނިންމުމަށް ތާއިދުކޮށްފައެވެ.\nސިރިސޭނާ ވިދާޅުވި ގޮތުގައި ޖަޔަމަހައަށް މާފ ދެއްވަން ނިންމެވީ ޖަލުގައި އޭނާގެ އަހުލާގު ރަނގަޅު ވުމުންނާއި، "ކެތްތެރިކަން ކުޑަވުމުގެ ސަބަބުން އޭނާއަށް ކުރެވުނު ކަމަކާ ހެދި އުމުރުން 19 އަހަރުގައި ޖަލަށްލާފައި ހުންނަތާ" އެތައް އަހަރުތަކެއް ވުމުންނެވެ.\nނަމަވެސް ޖޯންސަންގެ އާއިލާއާއި ލަންކާގެ ގިނަ އަދަދެއްގެ މީހުން ވަނީ ސޯޝަލް މީޑިއާގައި އެނިންމުމާ ދެކޮޅަށް އަޑު އުފުލާފައެވެ. އެގޮތުން ޖޯންސަންގެ ކޮއްކޮ ވަނީ އޭނާގެ ދައްތަގެ މަރާ ގުޅިގެން ޖަޔަމަހަ އެއްވެސް ވަރަކަށް ހިތާމަ ފާޅުކޮށްފައި ނުވާކަމަށް ބުނެފައެވެ. އަދި ޖަޔަމަހަ، ޖޯންސަން މަރާލީ ގަސްތުގައި، ދުރާލާ ރާވައިގެންކަމަށް ބުނެފައެވެ.\nމީގެ އިތުރުން ޓުވިޓާގައި ބައެއް ފަރާތްތަކުން ވަނީ ސިރިސޭނާގެ ނިންމުން ކުށްވެރިކޮށްފައެވެ. އަދި ރިޔާސީ ދައުރުގެ އެންމެ ފަހު ދުވަސްތަކުގައި އެފަދަ ބޮޑު ނިންމުމެއް ރައީސް އަމިއްލަފުޅަށް ނިންމޭނެތޯ ސުވާލު އުފައްދާފައެވެ.\nލަންކާގެ މުއްސަނދި އަދި ނުފޫޒުގަދަ އާއިލާއަކަށް ނިސްބަތްވާ ޖަޔަމަހައަށް ސިރިސޭނާ މާފު ދެއްވި އިރު، ރައީސް ވަނީ މިއަހަރު ތެރޭގައި އެގައުމުގައި އަނެއްކާވެސް މަރުގެ ހުކުމް ތަންފީޒުކުރަން މަސައްކަތް ކުރައްވާފައެވެ. ނަމަވެސް އެގައުމުގެ ސުޕްރީމް ކޯޓުން ވަނީ ސިރިސޭނާގެ ދައުރު ނިމެންދެން ހުކުމް ތަންފީޒުނުކުރެވޭ ގޮތް ހަދާފައެވެ.\nއަންނަ ހޮނިހިރު ދުވަހު ބާއްވާ ލަންކާގެ ރިޔާސީ އިންތިހާބުގައި ސިރިސޭނާ ވާދަ ނުކުރައްވާނެއެވެ. އެއީ ސިރިސޭނާގެ ކެންޑިޑެސީއަށް އޭނާގެ ޕާޓީން ތާއިދު ނުލިބުމުންނެވެ. އެޕާޓީން މިހާރު ތާއިދުކުރަން ނިންމާފައި ވަނީ އިދިކޮޅު ލީޑަރު ގޯޓާބަޔަ ރާޖަޕަކްސައަށެވެ.


Transport Ministry ge PS akah Shimaz\nޓްރާންސްޕޯޓް މިނިސްޓްރީގެ ޕީއެސްއަކަށް ޝިމާޒް\nޓްރާންސްޕޯޓް މިނިސްޓްރީގެ ޕީއެސްއަކަށް އައްޔަން ކުރި ޝިމާޒް\nޓްރާންސްޕޯޓް މިނިސްޓްރީގެ ޕާމަނަންޓް ސެކެރެޓްރީ (ޕީއެސް) ގެ މަގާމަށް އަބްދުﷲ ޝިމާޒް އައްޔަން ކުރައްވައިފި އެވެ.\nޝިމާޒް އެ މަގާމަށް އައްޔަން ކުރެއްވީ މިދިޔަ މަހުގެ 31 ވަނަ ދުވަހުން ފެށިގެން ކަމަށް ސިވިލް ސާވިސް ކޮމިޝަން (ސީއެސްސީ) އިން ބުނެ އެވެ.\nޓްރާންސްޕޯޓްގެ ޕީއެސްގެ މަގާމު ހުސްވެފައި އޮތީ އެ މަގާމުގައި ހުންނެވި އަބްދުﷲ ފަޔާޒު މިދިޔަ ޑިސެމްބަރު މަހު އިސްތިއުފާ ދެއްވުމާ ގުޅިގެން ނެވެ. އޭނާ އިސްތިއުފާ ދެއްވީ އެ މަގާމުން އިސްތިއުފާ ދެއްވަން ޓްރާންސްޕޯޓް މިނިސްޓަރު އައިޝަތު ނަހުލާ އަންގެވުމުން އެ މަގާމުގެ ޒިންމާ އަދާ ކުރާނެ މާހައުލެއް ނެތް ކަމަށް ވިދާޅުވުމަށް ފަހު އެވެ. އޭގެ ކުރިން ފަޔާޒުގެ މައްސަލަ ސީއެސްސީން ވެސް ބެލި އެވެ. ނަމަވެސް އޭނާގެ މައްޗަށް ކުރި ތުހުމަތުތައް ސާބިތެއް ނުވެ އެވެ.\nފަޔާޒްގެ އިސްތިއުފާއަށް ފަހު ޕީއެސްގެ މަގާމަށް ސާމީ އަގީލް އައްޔަނު ކުރަން ދެ ފަހަރެއްގެ މަތިން މިނިސްޓްރީން ކޮމިޝަނަށް ފޮނުވި އެވެ. ނަމަވެސް ކޮމިޝަނުން އެދުނީ އެހެން ބޭފުޅެއް އެ މަގާމަށް އައްޔަނު ކުރުމަ ށެވެ.\nއަލަން އައްޔަން ކުރި ޝިމާޒް ވަނީ އެކި އިދާރާތަކުގައި ވަޒީފާ އަދާ ކުރައްވާފައެވެ. އެގޮތުން އެމްޓީސީސީގެ ޕަބްލިކް ލިމިޓެޑް މެނޭޖަރެއްގެ މަގާމު ވެސް ފުރުއްވާފައިވާއިރު ދިރާގާއި އިކޮނިމިކް މިނިސްޓްރީގެ މަގާމުތައް ވެސް ފުރުއްވެވި އެވެ.\nސިވިލްސާވިސް ކޮމިޝަން މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން\nއޯޑިއޯ ސައްހަ، ނަހުލާއާ ގުޅުމެއް ނޯންނާނެ


މަންމައާއި ކުޑަދަރިފުޅު – ބަލިވެ އިނުމުގެ ކުރިން — Ihavandhoo.com\nމަންމައާއި ކުޑަދަރިފުޅު – ބަލިވެ އިނުމުގެ ކުރިން\n3 އޭޕުރީލު 20137މުހައްމަދު އިމްރާން\nކޮންމެ ދެމަފިރިޔަކުވެސް، ކުއްޖަކު ހޯދުމުގެ ކުރިން ވިސްނަންޖެހޭ ކަންތައްތަކެއް ހުރޭ!\nއަލަށް ބަލިވެ އިނުމަކީ، ތިމާކުރާ މުޅިން އައު ތަޖުރިބާއެކެވެ. ހަށިގަނޑަށް އަންނަމުންދާނީ، މީގެކުރިން ތިމާދެކެފައިނުވާފަދަ ބަދަލުތަކެކެވެ. ޖިސްމާނީ ގޮތުން އެކަންޏެއް ނޫނެވެ. ނަފުސާނީ ގޮތުންވެސް މެއެވެ. އެހެންކަމުން މިފަދަ ބޮޑު ބަދަލަކަށް ތިމާ ކުރިމަތި ލުމަށްޓަކައި ތިމާ ތައްޔާރުތޯ ސުވާލުކޮށްލުމަކީ ވަރަށް މުޙިއްމު ކަމެކެވެ.\nމިސުވާލުތަކަށް ޖަވާބު ދިނުމަށްޓަކައި ދާއިރާތަކެއް ކަނޑައަޅަމާ ހިނގާށެވެ.\nޖިސްމާނީ އަދި ސިއްޙީގޮތުން:\nސިއްޙީދާއިރާގައި ޚަރަކާތްތެރިވެލައްވާ ތަޖުރިބާކާރުން، ވިދާޅުވާ ގޮތުގައި ފުރަތަމަ ދަރިފުޅަށް ބަލިވެ އިނުން އެންމެ ރަނގަޅު އުމުރަކީ، އަންހެނެއްގެ އުމުރުން 20 އަހަރާއި 25 އަހަރާ ދެމެދެވެ. 20 އަހަރަށްވުރެ ޅަ އުމުރެއްގައި ނުވަތަ 35 އަހަރަށްވުރެ މަތީ އުމުރެއްގައި ކުއްޖަކަށް ބަލިވެ އިނުމަކީ، ސިއްޙީގޮތުންބަލާއިރު، މައިމީހާ އަށާއި ދަރިފުޅަށް ރައްކާތެރިކަމެއްނޫނެވެ. އަދި ހަމައެހެންމެ މިކަމުގެ ސަބަބުން ދެމައިންނަށް ނުރައްކަލާ ކުރިމަތިވެދާނެއެވެ.\nއަދި ހަމައެހެންމެ ހަށިގަނޑަށް ބޭނުންވާ ބައެއް މާއްދާތައް މަދުކޮށްހުއްޓާ، ބަލިވެ އިނުމަކީ، ރައްކާތެރިކަމެއްނޫނެވެ. މިސާލަކަށް، ވިޓަމިނާއި، އަޔޮޑިން އަދި ފޯލިކް އެސިޑްފަދަ މުޙިއްމު މާއްދާތަށް، ފުރިހަމައަށް ހަށިގަނޑުގައި ހުރިތޯ ޗެކުކޮށްލުމަކީ ވަރަށް މުޙިއްމުކަމެކެވެ. އެހެންކަމުން ބަލިވެ އިނުމުގެ ކުރިން، ތިމާ ޑޮކުޓަރަކަށް ދައްކާ ބަލިވެއިނުމަށް ތައްޔާރުތޯ ބަލައިލުމަކީ ވަރަށްމުޙިއްމު ކަމަކެވެ. އެހެންނަމަވެސް، މިކަންކަމަށް ސަމާލުވަނީ ވަރަށް މަދުބައެކެވެ.\nމިފަދަ ބަލިތަކުގެ ތެރެއިން އާއްމުކޮށް އަހަރެމެންގެ މުޖުތަމައުން ފެންނަ ބަލިތަކުގެތެރޭގައި، ހަކުރުބަލި، ތައިރޮއިޑުގެ މައްސަލަތައް، ފިޓްޖެހުން ހިމެނެއެވެ. މިފަދަ ބަލިތަކަކީ ދާއިމީކޮށް ފަރުވާ ހޯދަންޖެހޭ ފަދަ ބަލިތަކެވެ. އެހެންކަމުން ބަލިވެ އިނުމުގެ ކުރިން، ޑޮކުޓަރެއްގެ ލަފަޔާ އިރުޝާދު ވަރަށް މުޙިއްމުވާނެއެވެ. އެހެނީ، ބަލިވެއިނުމުން، މިފަދަ އަންހެނަކަށް ބަލިވެއިނުމަށްފަހު އަތުވެދާނެ ބަދަލުތަކާއި، ބަލީގެ ފަރުވާއަށް ގެންނަންޖެހޭ ބަދަލުތައް އެނގެންޖެހެއެވެ.\nވާރުތަވާ ބަލިތަށް ދެނެގަތުން:\nތެލެސީމިއާއޭ ބުނުމުން ނޭނގޭ މީހަކު ވަރަށް މަދުވާނެއެވެ. އަދި މިބަލީގެ ސަބަބުވެސް އެނގޭނެއެވެ. ރާއްޖެއަކީ، މުޅިދުނިޔޭގައިވެސް، ނިސްބަތުން ބަލާއިރު، ތެލެސީމިޔާ ކެރިޔަރުން އެންމެ ގިނަ އެއްޤައުމެވެ. ވީމާ ތެލެސީމިޔާއިން ރައްކައުތެރިވުމަށްޓަކައި، ތިމާއާއި ތިމާގެ ހަޔާތުގެ ބައިވެރިޔާއަކީ، ކެރިއަރެއްތޯ ނުވަތަ ނޫންތޯ ބަލިވެއިނުމުގެ ކުރިން ބެލުން އެއީ ވަރަށް މުޙިއްމު ކަމެކެވެ.މިކަމާމެދުގައި ވިސްނުން އެންމެ ރަނގަޅީވެސް ކައިވެންޏަކާ ހަމައަށް ދިއުމުގެ ކުރިންނެވެ.\nދިރިއުޅުމަށް ކުރަންޖެހޭ ޚަރަދަކީ ބޮޑު ޚަރަދެކެވެ. ދަރިޔަކު ލިބިއްޖެނަމަ މިޚަރަދުތައް ދެގުނަ ނުވަތަ ތިންގުނަވެގެން ދާނެއެވެ. މަދުފަހަރެއްގައި މެނުވީއެވެ. އެއްފަހަރާ ކުރަންޖެހޭ ޚަރަދު ބޮޑުވާނެއެވެ. ވިހެމުމާ ވިއްދާއިގެންނެވެ. ކުޑަދަރިފުޅަށް ބޭނުންވާ ސާމާނު ގަތުމަށެވެ. އަޤީޤާ ކަތިލުމަށެވެ. އަދި ހަމައެހެންމެ ބަލިވެ އިނުމާއި ވިހެއުމާއި ދެމެދުގައި ކުރަންޖެހޭ ޚަރަދަކީވެސް ވަރަށްބޮޑު ޚަރަދެކެވެ. ސިއްޙީ އިންޝުއަރެންސް ޕޮލިސީއެއް އަތުޖެހޭ ހިސާބުގައި އޮތަސް، ބޭނުންޖެހޭވަގުތެއްގައި މިޕޮލިސީ މަސައްކަތް ނުކޮށްފާނެއެވެ. އެހެންކަމުން ދެން ދާންޖެހޭނީ ޕްލޭން ބީ އަށެވެ. ޚަރަދުކުރަންޖެހޭނީ އަމިއްލަ އަތުންނެވެ. އާދައިގެ ސިއްޙީމަރުކަޒެއް ހުންނަ ރަށަކުން، ހޮސްޕިޓަލަކަށް ނުވަތަ ސަރަހައްދީ ހޮސްޕިޓަލަކަށް ފުރަންޖެހިދާނެއެވެ. އެއީ ވަރަށްބޮޑު ޚަރަދެކެވެ.\nމިފާހަގަކޮށްލެވުނީ ބައެއްކަންތައްތަކެވެ. މީގެއިތުރުންވެސް ސަމާލުކަންދޭންޖެހޭ މުޙިއްމު އަދި ކުދިކުދި ކަންތައްތަކެއް ހުންނާނެވެ.\n- ގޭތެރެއާއި ގޯތިތެރޭގެ ސާފުތާހިރުކަން\n- ރަށުތެރޭގައި އާއްމު ރޯގާއެއް ފެތުރިފައި އޮތް ދުވަސްވަރެއްނަމަ އެރޯގާގެ ހާލަތު\n- ތިމާއަށް ރޯގާއެއް ނުވަތަ ހުމެއް ޖެހިފައިވާ ދުވަސްވަރެއްނަމަ އެބައްޔެގެ އަސަރު ދަރިފުޅަށް ކޮށްފާނެތޯ ނުވަތަ ނޫންތޯ\nވ.ރަގަޅު.. މަހީކުރީ މަންމައާއި ކުޑަދަރިފުޅޭ ބުނީމަ މިވާނީ ޗޯކަކަށް ކަމަށް.\n–4އޭޕުރީލު 201322\nވަރަށް ސަޅި ލިޔުމެއް. ވެލް ޑަން\n–4އޭޕުރީލު 201340\nއަދިވެސް ހަނީ. ތަންކޮޅެއް ފުޅާ ކޮށްލާ މަޢުލޫމާތު އިތުރުކޮށްލަންވީ. އޭރުން ވަރަށް ފުރިހަމަވާނެ\n–4އޭޕުރީލު 201331\nމާފުޅާކޮށް މަޢުލޫއަކާމެދު ވާހަކަދެއްކުމަކީ މީހުން ފޫހިވެދާނެކަމެއް. ހާއްސަކޮށް މިފަދަ ވަގުތުނުވެގެން އުޅޭ ޒަމާނެއްގައި. މިހާރު ލިޔަމުން ތިދާވަރު ރަނގަޅު. ސިއްހީ މަޢުލޫމާތުތަކެއްވީމާ ތެދު މަޢުލޫމާތު ވަރަށް ވިސްނައިގެން ލިޔުމަށް އެދެން. މިލިޔުން ވަރަށް ފުރިހަމަ އަދި އެހާމެ އަންޑާރސްޓޭންޑް ވޭ. ޝާޑް\n–5އޭޕުރީލު 2013 1 0\n–5އޭޕުރީލު 2013 1 1\nދެން އަންނަ ބަޔަށް ކިޔާން ޖެހޭނީމަންމައާއި ކުޑަދަރިފުޅު - ބަލިވެ އިންނާނީ ކިހިނެއްއޮންނަންވާނީ ބަލިވެ އިނުމަށް ކުރަންޖެހޭ ކަންތައްތަކާއި މަސައކަތްތަކުގެ ވާހަކަ. ކަކަކަކަ\n–6އޭޕުރީލު 2013 1 2\nއަދި ތަންކޮޅެއް ތަފްސީލްކޮާށްލަންފެނޭ ނަފްސާނީބައި... ނަފްސާނީގޮތުން އެކިއެކި ޓްރައުމާތަކުގައި އުޅެމުން ބަލިވެއިނުމަކީ ޖިސްމާނީ ބައްޔެއްގައި އުޅުމަށްވުރެ ނުރައްކާތެރިކަމެއް، އަދި ޕުރިޕޮރެގްނެންސީ ސައިކޯސިސްއަށް ތައްޔާރުވުމަށް ނަފްސާނީގޮތުން ހެލްތްއެޑިއުކޭޝަންވެސް މުހިންމު.\n–6އޭޕުރީލު 201300


ކުޑަކުދިންގެ ޖިނާއީ މައްސަލަތައް ބެލުމުގައި ޖުވެނައިލް ކޯޓުން ޢަމަލުކުރާނެ ގޮތުގެ ގަވާއިދު އެކުލަވާލުމަށްފަހު، ގެޒްޓްކުރުމަށް ފޮނުވައިފި.\nޤާނޫނު ނަންބަރު 18/2019 (ކުޑަކުދިންގެ ޢަދުލުގެ ޤާނޫނު) ގެ 114 ވަނަ މާއްދާގެ ދަށުން ޖުވެނައިލް ކޯޓުން ހަދަންޖެހޭ ގަވާއިދު އެކުލަވާލުމަށްފަހު، ގެޒެޓްކުރުމަށްޓަކައި ރައީސުލްޖުމްހޫރިއްޔާގެ އޮފީހަށް 2021 މޭ 16 ވަނަ ދުވަހު ފޮނުވައިފިއެވެ. މި ގަވާއިދުގެ ނަމަކީ "ކުޑަކުދިންގެ ޖިނާއީ މައްސަލަތައް ބެލުމުގައި ޖުވެނައިލް ކޯޓުން ޢަމަލުކުރާނެ ގޮތުގެ ގަވާއިދު"އެވެ. މި ގަވާއިދު އެކުލަވާލެވިފައިވަނީ ޔުނިސެފްގެ އެހީގައި ލޯކަލް ކޮންސަލްޓަންޓެއް އައްޔަންކުރެވިގެންނެވެ.\nޕަބްލިޝްކުރި ތާރީޚް: 2021-05-23


SunOnline: FIFA ge Calender muraajaa kuran SAFF ge gaumu thakun thaaeedhu koffi\nފީފާގެ ކަލަންޑަރު މުރާޖާ ކުރަން ސާފުގެ ގައުމުތަކުން ތާއީދު ކޮށްފި\nޢަބްދުﷲ އައިމަން 02 Sep 2021, 20:05\nއެފްއޭއެމްގެ ރައީސް ބައްސާމް (ވ) އާއި ފީފާގެ ރައީސް ޖިއާނީ އިންފަންޓީނޯ.\nފީފާގެ މެޗު ކަލަންޑަރާ އެކު ފުޓުބޯޅައަށް ގެންނަން ހުށަހަޅާފައިވާ ބަދަލުތަކެއް މުރާޖާ ކުރުމަށް ރާއްޖެ ހިމެނޭ ގޮތަށް ސައުތު އޭޝިއަން ފުޓްބޯޅަ ފެޑެރޭޝަން (ސާފް)ގެ ހަތަރު ގައުމަކުން ތާއީދުކޮށްފިއެވެ.\nސާފުގެ ހަތަރު ގައުމު ކަމަށްވާ ރާއްޖެ، ބަންގްލަދޭޝް، ނޭޕާލް އަދި ސްރީލަންކާގެ ފުޓުބޯޅަ އެސޯސިއޭޝަންތަކުގެ ރައީސުންގެ ސޮއެއާ އެކު މިއަދު ވަނީ ދުނިޔޭގެ ފުޓުބޯޅަ ހުރިހާ ބައްރަކަށާއި، ގައުމުތަކުގެ މެދުގައި ހަމަ ހަމަ އުސޫލަކުން ކުޅެން ޖެހޭ ކަމަށް ބުނެ ބަޔާނެއް ނެރެފައެވެ.\nމި ބަޔާނުގައި ފީފާގެ އިންޓަނޭޝަނަލް މެޗު ޝެޑިއުލް މިހާރު އޮތް ގޮތް ބަދަލު ކުރަން ތާއީދު ކުރާކަމަށް ބުނެ ހަތަރު ގައުމުން ވެސް އެއްބަސްވާ ކަންތައްތަކެއް ވަނީ ފާހަގަ ކޮށްފައެވެ. އެގޮތުން ދުނިޔޭގެ ފުޓްބޯޅައިގެ މުހިއްމު ބަހުސްތަކުގައި އޭޝިއާގެ ބައިވެރިވުން އިތުރުވާނެ ގޮތްތަކަށް މަގުފަހިކޮށްދީފައި އޮތުމަށް ތާއީދުކުރާ ކަމަށާއި މިވަގުތު އެކަމަށް އޮތީ ހަނި ފުރުސަތުތަކެއްކަން ވަނީ ބަޔާނުގައި ފާހަގަކޮށްފަ އެވެ.\nހަމައެހެންމެ ފީފާގެ މެމްބަރު ގައުމުތަކުގެ ގޮތުގައި އޮތް 162 ގައުމާ އެކުގައި ރާއްޖެ، ލަންކާ، ބަންގްލަދޭޝް އަދި ނޭޕާލުން ވެސް ބައިވެރިވެ، އެދެނީ ފީފާ ކަލަންޑަރު މިހާރަށް ވުރެ ފުރިހަމަކޮށް މުރާޖާ ކުރުމަށް ކަމަށް ވަނީ ބުނެފައެވެ.\nފީފާގެ މެމްބަރު ގައުމުތަކުގެ މެދުގައި މިދިޔަ މެއި މަހު ބޭއްވި ފީފާގެ ކޮންގްރެސްގައި އެއްބަސްވެވުނު މިކަންކަމަށް ތާއިދުކުރާ ކަން ސާފުގެ ގައުމުތަކުން ހާމަކުރިއިރު، މި ބަޔާނުގައި ސާފުގައި ބާކީ އޮތް ގައުމުތަކުން ބައިވެރިނުވި ސަބަބެއް ސާފެއް ނުވެއެވެ.\nމި ބަޔާނުގައި އިތުރަށް ފާހަގަކޮށްފައިވަނީ މިހާރު ކުޅޭ ފީފާ ވޯލްޑްކަޕްގެ ފޯމެޓަށް ބަދަލުތަކެއް ގެނައުމަށެވެ. އެގޮތުން ހަތަރު އަހަރުން އެއް އަހަރު އެ މުބާރާތް ބޭއްވުމުން ގައުމުތަކަށް ލިބޭ ފުރުސަތު ކުޑަކަން ވަނީ ފާހަގަކޮށްފައެވެ. އަދި ވޯލްޑް ކަޕްގެ ފޯމެޓްތަކަށް ގޮތް ނިންމުމުމަށް 1930 ވަނަ އަހަރު ބަހުސްކޮށް މަޝްވަރާ ކުރިއިރު، އޭޝިއާގެ މާ ބޮޑު ބައިވެރިވުމެއް ނެތެވެ. އެހެންކަމުން މި ޒަމާނަށް ފެއްތުމުގެ ގޮތުން ކަލަންޑަަރަށް ބަދަލުތަކެއް ގެންނަން ޖެހޭ ކަމަށް އޭޝިއާގެ ގިނަ ގައުމުތަކަކުން ވަނީ ގޮވާލައިފައެވެ.